sagorsarker/bangla-wikipedia huggingface dataset:
শিরাক বিমানবন্দর

শিরাক আন্তর্জাতিক বিমানবন্দর হলো একটি আন্তর্জাতিক বিমানবন্দর, যেটি আর্মেনিয়ার গিউম্রিতে সেবা প্রদান করে থাকে। একই সাথে এটি আর্মেনিয়ার শিরাকেও সেবা প্রদান করে। এই বিমানবন্দরটি গিউম্রির মধ্য হতে প্রায় ৬ কিলোমিটার দূরে অবস্থিত। এই বিমানবন্দরটি ১৯৬১ সালে প্রতিষ্ঠা লাভ করে, এবং এই বিমানবন্দরটি ইয়েরেভানের ভার্তনটস আন্তর্জাতিক বিমানবন্দরের পর আর্মেনিয়ার ২য় বৃহত্তম বিমানবন্দর।
২০১৬ সালের শুরুর দিকে, আবহাওয়া খারাপ থাকার কারণে বেশিরভাগ বিমানের সময়সূচী পরিবর্তন করে ইয়েরেভানের ভার্তনটস আন্তর্জাতিক বিমানবন্দরে নেওয়ায় চাপ বাড়ছিল, তখন আর্মেনিয়া তাদের দেশে দ্বিতীয় একটি বিমানবন্দর থাকার গুরুত্ব বুঝতে পারে। নতুন বিমান ট্রাফিক নিয়ন্ত্রণ সরঞ্জামাদি বিমানবন্দরের কর্মীদের ৪০০ কিলোমিটার দূর হতে বিমান চিহ্নিত করার সুযোগ প্রদান করে। এই সরঞ্জামাদি হচ্ছে নতুন করে বিকশিত একটি পদ্ধতি এবং চেক কোম্পানির সেই সরঞ্জামাদির নির্মাণ বাস্তবায়ন করা করে। এটিই হচ্ছে প্রথম বার যখন কোনো পাহাড়ী অঞ্চলের বিমানবন্দরে এই সরঞ্জামাটি স্থাপন করা হয়, এবং এই উপকরণটির স্থাপন করার অভিজ্ঞতা ভবিষ্যতে অন্যান্য অঞ্চলে ব্যবহার করার জন্য একটি আদর্শ উদাহরণে পরিণত হবে। রান ওয়ে ০২-কে আইএলএস কেট ১ দ্বারা সজ্জিত করা হয়, এর ফলে এই বিমানবন্দরটি বিমান অপারেশনকে নিম্ন উচ্চতায় (৬০ মিটার) এবং ৮০০ মিটার দৃষ্টিসীমায় মধ্যে পরিচালনা করতে দেয়।
২০০৭ সালে ৩ আগস্টে, আর্মেনিয়ার সরকার ঘোষণা করে যে, ২০০১ সালে ডিসেম্বরে আর্মেনিয়া আন্তর্জাতিক বিমানবন্দর সিজেএসসির সাথে ছাড় চুক্তি স্বাক্ষর করে যেটিতে আর্মেনিয়ার দ্বিতীয় বৃহত্তম বিমানবন্দরে (শিরাক) অপারেশন ব্যবস্থাপনা অন্তর্ভুক্ত করার জন্য রাজি হয়েছিল। আর্মেনিয়া আন্তর্জাতিক বিমানবন্দর সিজেএসসির মালিক হলো আর্জেন্টিনার একটি কোম্পানি যার নাম "কর্পোরেশন আমেরিকা"। এটি দক্ষিণ আমেরিকায় সংগঠিত বেশ কয়েকটি বিমানবন্দরের বিমান বিষয়ক বিষয়াদি দেখাশুনা করে, এর মালিক হচ্ছেন এদুয়ার্দো ইউর্নেকিয়ান।
আর্তেম মভসিসিয়ান (যিনি হচ্ছেন আর্মেনিয়ার সাধারণ বিমানচলনের সাধারণ বিভাগের প্রধান) এর মতে, কর্পোরেশন আমেরিকা গিউম্রিতে থাকা বিমানবন্দরটিকে একটি প্রথম শ্রেণীর বিমানবন্দরে পরিণত করতে পারে। তিনি আরো বলেন যে এই কোম্পানি ২০০৭ সালে $১০ মিলিয়ন অর্থ বিনিয়োগ করার জন্য প্রতিশ্রুতি প্রদান করেছিল।
২০০৭ সালের ২০ জুন হতে ২০ অক্টোবর পর্যন্ত বিমানবন্দরকে সংস্কারের জন্য বন্ধ করে রাখা হয়েছিল। এই সময়ে বিমানবন্দরের রানওয়েকে পুনরায় প্রশস্ত করা হয়েছিল এবং বিমানবন্দরের বাতি এবং মূল টার্মিনালের কাজ সম্পন্ন করা হয়েছিল।
টাইমস অব ওমান

টাইমস অব ওমান হচ্ছে ওমানের সুলতানাত থেকে প্রকাশিত একটি দৈনিক সংবাদপত্র। পত্রিকাটি অন্যতম একটি নেতৃস্থানীয় প্রকাশনা হিসেবে পরিচিতি লাভ করেছে। ১৯৭৫ সালে প্রতিষ্ঠিত এটি ওমানের সবথেকে প্রাচীনতম ইংরেজি-ভাষা বিষয়ক দৈনিক পত্রিকাগুলির মধ্যে একটি। স্থানীয় দৈনিক সংবাদ ছাড়াও পত্রিকাটি আঞ্চলিক, আন্তর্জাতিক, ব্যবসা ও খেলাধুলা বিষয়ক, বিনোদনমূলক, ফ্যাশন এবং লাইফস্টাইল, শিক্ষা, তথ্য ও প্রযুক্তি, স্বাস্থ্য এবং শিক্ষামূলক অর্থ্যাৎ লেখাপড়া বিষয়ক তথ্য পরিবেশন করে থাকে।
১৯৭৫ সালের ২৩শে ফেব্রুয়ারি প্রথম সংখ্যা প্রকাশিত হয়েছিল এবং প্রাথমিকভাবে এটি একটি সাপ্তাহিক ট্যাবলয়েড পত্রিকা হিসাবে চালু করা হয়েছিল। পাকিস্তানি সাংবাদিক রানা এন পারভেজের হাত ধরেই পত্রিকাটি প্রাথমিক যাত্রা শুরু করে। এটি মাস্কত মিডিয়া গ্রুপ কর্তৃক প্রকাশিত হয়ে থাকে যেখানে আল শাবিবা, হাই উইকলি এবং সাব্বাৎ আয়ামের মত জনপ্রিয় পত্রিকাসমূহ প্রকাশনা করে থাকে। ওমানকে বিশ্বের দরবারে উপস্থাপন করা হল পত্রিকাটির প্রকাশের প্রধান লক্ষ্য এবং ওমানে বসবাসরত বিদেশীদের জন্যও বটে। এভাবে বিশ্লেষণ করা হয় যে, ভারতীয় উপমহাদেশে সংবাদপত্রগুলি আরো বেশি গুরুত্ব পায় যেখানে ওমানের প্রবাসীদের অধিকাংশই সেই অঞ্চলে বসবাস করে থাকে। এরপর অবশেষে ১৯৯১ সালে নিয়মিতভাবে দৈনিক পত্রিকা হিসেবে প্রকাশিত হয়। ২০১৩ সালের একটি পাঠক জরিপে বলা হয় যে, টাইমস অব ওমান হচ্ছে ওমানের ইংরেজি দৈনিকগুলির মধ্যে ৫.৪% পঠিত যেখানে ওমান ট্রিবিউন এর সমর্থনোগ্য পাঠক ছিল ২.৭%। সাম্প্রতিকতম পত্রিকাগুলির মধ্যে চালু হওয়া দৈনিক মাস্কট এবং দৈনিক ওমান অবজার্ভার ছিল সর্বশেষ প্রকাশিত। 
১৯৭৫ সালে ইসা বিন মোহাম্মাদ আল জিদজালী কর্তৃক ওমানের সুলতানাতে মশকাত মিডিয়া গ্রুপের মাধ্যমে পত্রিকাটি প্রতিষ্ঠিত করা হয়। প্রকাশনা প্রতিষ্ঠানটি সাপ্তাহিক পত্রিকা এবং মাসিক পত্রিকার পাশাপাশি আরবি এবং ইংরেজি উভয় ভাষার পত্রিকার দৈনিকসহ বিভিন্ন ধরনের প্রকাশনা প্রকাশ করে থাকে। ১৯৩৩ সালে টাইমস অব ওমান ছাড়াও আরবি ভাষা পত্রিকা আল শাবাবা মস্করাট প্রেস অ্যান্ড পাবলিশিং হাউস কর্তৃক চালু করা হয়।
২০০৪ সালে দৈনিক টাইমস অব ওমান ও আল শাবিবার অনলাইন সংস্করণের জন্য মস্কট মিডিয়া গ্রুপ হাউজ জিসিসি দেশগুলিতে প্রথম শেনীর পত্রিকা হওয়া মর্যাদা লাভ করে। ২০০৮ সালে পত্রিকাটির মোবাইলের ওয়াপ সংস্করণ বের করা হয়।
পত্রিকাটি শনিবার থেকে বৃহস্পতি পর্যন্ত সপ্তাহে মোট ছয় দিন প্রকাশিত হয়ে থাকে। এছাড়াও ওয়েবসাইট প্রতি ঘণ্টায় ঘণ্টায় হালনাগাদ করা হয়। সংবাদপত্রটি তিনটি বিভাগ নিয়ে গঠন করা হয়েছে। প্রথম বিভাগে মূলত স্থানীয় সংবাদপত্র, আঞ্চলিক সংবাদপত্র, ভারত ও পাকিস্তান সম্পর্কে সংবাদপত্র এবং বিশ্বের অন্যান্য দেশের খবরাখবর প্রকাশ করে থাকে। রাজনৈতিক বিশ্লেষক ও সাংবাদিকদের মতামত ও দৃষ্টিভঙ্গির নিয়ে আলাদা একটি ভাষ্য বিভাগ রয়েছে।
অনিতা মুই

অনিতা মুই ইম-ফং (; ১০ অক্টোবর ১৯৬৩ – ৩০ ডিসেম্বর ২০০৩) ছিলেন হংকংয়ের একজন গায়িকা এবং অভিনেত্রী। তিনি কেন্টিপপের চিত্র সঙ্গীতে অনেক বড়ো অবদান রেখেছেন এবং বেশ কয়েকটি পুরস্কার এবং সম্মাননা গ্রহণ করেছেন। তিনি তার পুরো ক্যারিয়ার যাবত তার ভক্তদের জন্য একজন আদর্শ ছিলেন। তাকে সাধারণত কেন্টিপপের ডিভা হিসেবে গণ্য করা হতো।
অনিতা মুই একবার ইংল্যান্ডের লন্ডনের হ্যামারস্মিথে একটি কনসার্টের আয়োজন করেছিলেন যেটির সকল টিকেট বিক্রিত হয়ে যায়, সেখানে তাকে "এশিয়ার ম্যাডোনা" (東方麥當娜) বলে অভিহিত করা হয়েছিল, যেটি তাকে পরবর্তীকালে আন্তর্জাতিকভাবে সফল হতে প্রচুর সাহায্য করেছিল। এই উপাধিটি তিনি পুরো সঙ্গীত ক্যারিয়ার যাবত বহন করেছিলেন। এই উপাধিটি পূর্ব এবং পশ্চিম মিডিয়া উভয়েই তাকে বিশেষিত করতে ব্যবহার করত।
১৯৮০-এর দশকে, অনিতা মুইয়ের বন্য নাচ এবং স্টেজ অনুষ্ঠানে নারীত্বের মাধ্যমে সঙ্গীতের গ্যাংতাই ধরনটি বৈপ্লবিকতা লাভ করেছিল। তিনি তার ভয়ানক পোশাকের জন্য বিখ্যাত ছিলেন। অন্যদিকে তার গানে উচ্চ-ক্ষমতা পরিবেশনে কন্ত্রাল্টো কণ্ঠের সমাহার দেখা গিয়েছিল, যেটি নারী কণ্ঠ শিল্পীদের মধ্যে একটি খুবই বিরল প্রতিভা।
তার ভক্ত শুধু হংকং এই সীমাবদ্ধ ছিল না, তার ভক্তের পরিধি এশিয়ার বিভিন্ন দেশেও পরিলক্ষিত হয়েছিল। সেসকল দেশের মধ্যে তাইওয়ান, চীন, সিঙ্গাপুর, মালয়েশিয়া উল্লেখযোগ্য ছিল। তিনি প্রায়শই এই দেশগুলোর কনসার্টে উপস্থিত হতেন, যেখানে তিনি তার ভক্তদের দ্বারা সম্মানিত হতেন। হংকংয়ের বিনোদন শিল্প, যেখানে শিল্পীরা মাঝে মাঝেই খুব জনপ্রিয় হয়ে উঠেন আবার হঠাৎ করে জনপ্রিয়তা হারিয়ে ফেলেন, সেখানে অনিতা মুই বিনোদন শিল্পে টানা প্রায় ২১ বছর রাজত্ব (১৯৮২ – ২০০৩) করেছিলেন। ২০০৩ সালে জরায়ুমুখ ক্যান্সারে আক্রান্ত হওয়ার কারণে তিনি তার ক্যারিয়ারে বিরতি দেন। অতঃপর একই বছরের ডিসেম্বর মাসের ৩০ তারিখে তিনি শেষ নিশ্বাস ত্যাগ করেন।
অনিতা মুই তার শৈশব থেকেই অনেক কষ্ট সহ্য করে বড়ো হয়েছেন। তিনি চার ভাইবোনের মধ্যে সবচেয়ে কনিষ্ঠ। তার বড়ো বোন অ্যান মুই একজন গায়িকা ছিলেন। একটি একক পরিবারে তিনি তার শৈশব অতিবাহিত করেছেন।
নিম্নে জাপানি ভাষায় প্রকাশিত অনিতা মুইয়ের গানের তালিকা উল্লেখ করা হলো: এক্সপ্রেস দ্বারা প্রকাশিত সকল গান ইএমআই মিউজিক জাপান তথা ইএমআই জাপান এর অন্তর্ভুক্ত
ইয়াশা

ইয়াশা (ভিন্ন উচ্চরণেঃ "ইয়াশের", "ইআশা", "ইয়াশাক", "জাযাক", "যাশাগ", মঙ্গোলিয়ান ভাষায়: Их засаг, "ইহি যাশাগ") হলো সম্রাট চেঙ্গিজ খান কর্তৃক তৈরিকৃত একটি গোপনীয় আইনের বিধি। “ইয়াশা” শব্দটি দ্বারা বুঝানো হয় "আদেশ" বা "সরকারি নির্দেশ"।
"ইআশা" ( Yasa) বা "ইয়াশা" (Yassa) উভয়ই শব্দই মঙ্গোলিয়ান এবং তার্কিশ ভাষায় প্রচলিত। মঙ্গোলিয়ান ক্রিয়া পদ "যাশ-" (zas-) অথবা "ইআশ-" (yas-)", যার অর্থ "আদেশ প্রদান করা" (to set in order) থেকে এই শব্দের উৎপত্তি হয়েছে বলে ধারণা করা হয়। "স্রেগ যাসাখ" (Tsereg zasakh) একটি প্রবাদ যেটি সাধারণত পুরাতন মঙ্গোলিয় রচনা, যেমন “গোপন ইতিহাস”এ দেখা যায়, যার দ্বারা "সৈন্যদের জন্য প্রয়োজনীয় নির্দেশনা জারি করা" (to set the soldiers in order) বুঝায় যা প্রকৃত অর্থে যুদ্ধের পূর্বে সৈন্যদের অগ্রগমণকালীন প্রদান করা হয়। বর্তমান কালে মঙ্গোলিয়ান সরকারের সর্বোচ্চ কার্যনির্বাহী সংস্থাকে "যাসাগ-ইন গাজার" (Zasag-in gazar) নামে অভিহিত করা হয়, যার অর্থ "যাসাগের স্থান", অর্থ্যাৎ, "আদেশ প্রদানের স্থান"। কুইং রাজত্বকালীন মঙ্গোলিয়া অঞ্চলের স্থানীয় প্রাদেশিক গভর্নরকে বলা হতো যাসাগ। যাসাগ-ইন গাজার নামে পরিচিত স্থানীয় অফিস প্রথম অবস্থায় একটি আদালত হিসেবে কাজ করে যাতে সচিব ও অন্যান্য কর্মকর্তা অন্তর্ভুক্ত থাকে। মঙ্গোলিয়ানদের নিকট "যাসাগ্লাখ" (zasaglakh) অর্থ "শাসন করা" (to govern)। তার্কিশ ভাষায় "ইআশ-" (yas-) ক্রিয়াটি, যার অর্থ "ছড়িয়ে পড়া" (to spread), সম্ভবতঃ উইঘুর তুর্কিতেই এর আদি উৎপত্তি এবং উইঘুর তুর্কিদের দ্বারা প্রথমে ব্যবহৃত হয়েছে।
ইয়াশার নির্দেশাবলীগুলি বিস্তৃত ও নির্দিষ্ট বলে মনে করা হয়, যদিও মঙ্গোলিয়ান ভাষায় কোনো লিপিবদ্ধ বা বিধিবদ্ধ হুকুম পাওয়া যায়নি। ম্যাকরিজি, ওয়ার্টং এবং ইবনে বতুতা সহ আরও অন্যান্য অনেকের লিখায় এর উল্লেখ রয়েছে। উপরন্তু, এই নির্দেশনার লিপিগুলি কোরিয়াতেও আবিষ্কৃত হয়েছে।
এই আইনসমূহের কোন প্রমাণক সরাসরি না-পাওয়ায় বিভিন্ন উৎস হতে নির্দেশাবলী সংগ্রহ করে হ্যারল্ড ল্যাম্ব (১৯২৭) তার “Genghis Khan: The Emperor of All Men” গ্রন্থে কয়েকটির উল্লেখ করেছেনঃ
চেঙ্গিস খানের তৃতীয় পুত্র এবং দ্বিতীয় মহান খান ওগেদাই খান তার পিতার আদেশ ও অধ্যাদেশের ক্রমাগত বৈধতা নিশ্চিত করতে বৃহৎ ইয়াসাকে পূর্বসূরীদের একটি অবিচ্ছেদ্য অঙ্গ হিসাবে ঘোষণা করে তাতে তার নিজের নির্দেশনা যোগ করেন। ওগেদাই পোশাক সংক্রান্ত নিয়ম, সামরিক পরিষদ কুরুলটাইসের আচার বিধিবদ্ধ করেন। তার পরবর্তী দুই উত্তরাধিকারীও ইয়াশার ঐতিহ্য অনুসরণ করে।
সাম্রাজ্যের বিভিন্ন অংশের মঙ্গোলরা তাদের এলাকার জন্য উপযুক্ত আরও আইন যোগ করতে শুরু করে।
আধুনিক তার্কিশ ভাষায় (বর্তমানে তুরস্কে ব্যবহৃত), "আইন" শব্দটি ইয়াসা এবং এর বিশেষণ "আইনি" হল ইয়াসাল। তুরস্কের সংবিধান সহ সকল সংবিধানের জন্য ব্যবহৃত শব্দটি হলো আনাইআশা ("মূল-আইন")।
আবদুস সালাম (ভাষা কর্মী)

আবদুস সালাম হলেন বাংলাদেশের একজন ভাষা কর্মী যিনি ২১ ফেব্রুয়ারিকে আন্তর্জাতিক মাতৃভাষা দিবস হিসাবে বিশ্বব্যাপী স্বীকৃতি আদায়ের জন্য নিরলসভাবে কাজ করেছেন। মাতৃভাষার প্রতি অনবদ্য ভালোবাসা প্রদর্শন ও নিরলসভাবে এর স্বীকৃতি আদায়ে কাজ করার অনন্য সাধারণ অবদানের জন্য ২০১৬ সালে তাকে “স্বাধীনতা পুরস্কার” প্রদান করা হয়।
বাংলা ভাষার মর্যাদা সারা বিশ্বে ছড়িয়ে দেয়ার অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে তাকে “মাতৃভাষায় স্বাধীনতা পুরস্কার” প্রদান করা হয়।
শ্রীলঙ্কার রন্ধনশৈলী

শ্রীলঙ্কীয় রন্ধনশৈলী হচ্ছে শ্রীলঙ্কায় প্রচলিত বিভিন্ন রন্ধনপ্রণালী যা বিভিন্ন ঐতিহাসিক, সাংস্কৃতিক ও অন্যান্য বিষয় দ্বারা প্রভাবিত হয়ে বর্তমান অবস্থায় উপনীত হয়েছে। বিদেশী বণিকদের আনা ফল, ইন্দোনেশীয় রন্ধনশৈলী ও দক্ষিণ ভারতীয় রন্ধনশৈলীর সহায়তায় শ্রীলঙ্কীয় রন্ধনশৈলী গড়ে উঠেছে। আজকের দিনে শ্রীলঙ্কীয় রন্ধনশৈলীর প্রধান খাদ্য দ্রব্যের মধ্যে আছে চাল, নারিকেল এবং মশলা। শ্রীলঙ্কা অন্যতম মশলা উৎপাদনকারী দেশ এবং বিভিন্ন দেশের ব্যবসার কেন্দ্র হিসেবে ব্যবহৃত হতো। ফলে এদের মশলায় অভুতপূর্ব বৈচিত্র্যতা আসে।
শ্রীলঙ্কার প্রধান খাবারের মধ্যে আছে ভাত যা মাছ, মুরগী, গরু বা ছাগলের মাংসের তরকারি দিয়ে পরিবেশন করা হয়। এছাড়া সবজি, ডাল বা ফল দিয়ে তৈরী বিভিন্ন তরকারিও পরিবেশন করা হয়। এর সংগে ফল বা সব্জির আচার, চাটনি ও স্যাম্বল পরিবেশন করা হয়। নারিকেল স্যাম্বলের ব্যবহার বেশি হয় যা ঝাল মরিচ, শুটকি মালদ্বীপ মাছ এবং লেবুর রস দিয়ে প্রস্তুত করা হয়।
কিরিবাথ শব্দের অর্থ দুধ ভাত। নুন মেশানো নারিকেল দুধ দিয়ে চাল রান্না করে কিরিবাথ প্রস্তুত করা হয়। কিরিবাথ সকালে নাস্তায় প্রস্তুত করা হয়। এছাড়া জন্মদিন, নতুন বছর এবং ধর্মীয় উৎসবে কিরিবাথ প্রস্তুত করা হয়। এটা লাল পেয়াজ ও মরিচ দিয়ে তৈরী লুনু মিরিস দিয়ে পরিবেশন করা হয়। সিংহলী/তামিল নতুন বছর আলুথ আভুরুডু/পুথান্ডু'র সময়ে কিরিবাথ কাভুম, কোকিস, মুং কাভুম ইত্যাদি মিষ্টির সংগে পরিবেশন করা হয়।
কোট্টু হচ্ছে মশলা যুক্ত ছেড়া রুটি ও সব্জির মিশ্রণ। এতে স্থানভেদে ডিম, মাংস বা পনিরও যোগ করা হয়। এটা বাট্টিক্যালাওতে উদ্ভাবিত হয় এবং তামিল ভাষায় এর অর্থ কাটা রুটি।
আপ্পাম গাঁজনের মাধ্যমে তৈরী গোলা (ব্যাটার) দিয়ে তৈরী করা হয়। সাধারণত চালের গুড়ো, নারকেল দুধ ও মশলা দিয়ে এটা তৈরী করা হয়। গাঁজনের জন্য তালের রস বা ইস্ট ব্যবহার করা হয়। হপারের বিভিন্ন প্রকারভেদ আছে যেমন ডিম আপ্পা, দুধ আপ্পা, সুতা আপ্পা, ভান্ডু আপ্পা ও পানি আপ্পা।
শ্রীলঙ্কার সাধারণ মিষ্টির মধ্যে আছে কেভুম নামে এক ধরনের তেলের পিঠা যা চালের আটা দিয়ে তৈরি করে ডুবো তেলে ভেজে সোনালী বাদামী বর্ণে পরিণত করা হয়। এর প্রকারভেদে আছে মুগ কেভুম যা মুগডাল দিয়ে প্রস্তুত করা হয় এবং ভাজার পূর্বে হীরকের আকৃতি দেওয়া হয়। কেভুমের অন্যান্য প্রকারভেদের মধ্যে আছে আথিরাহা, কোন্ডা কেভুম, আথিরস এবং হাঁড়ি কেভুম। সিংহলি ও তামিল নববর্ষে কিরিবাথের সাথে অনেক মিষ্টি পরিবেশিত হয়।
অন্যান্য কেকজাতীয় খাবারের মধ্যে আছে:
অন্যান্য মিষ্টি জাতীয় খাবারের মধ্যে আছে
সমুদ্র উপকূলবর্তী শ্রীলঙ্কায় বিভিন্ন ধরনের পানীয় প্রচলিত। এর মধ্যে উল্লেখযোগ্য হচ্ছেঃ
ব্রুনাই জাতীয় ক্রিকেট দল

ব্রুনাই জাতীয় ক্রিকেট দল আন্তর্জাতিক ক্রিকেটে ব্রুনাই কে প্রতিনিধিত্ব করত। তারা পূর্বে আইসিসি এর সদস্য হিসেবে অন্তর্ভুক্ত থাকলেও, বর্তমানে তাদের সদস্যপদ অপসারিত রয়েছে। ব্রুনাই দারুসসালাম ন্যাশনাল ক্রিকেট অ্যাসোসিয়েশন ছিল ব্রুনাই ক্রিকেট দলের নিয়ন্ত্রক সংস্থা। ব্রুনাই ক্রিকেট দল ১৯৯২ সালে আইসিসি এর অনুমোদিত সদস্যপদ লাভ করে। কিন্তু ২০১৪ সালে তাদের সদস্যপদ স্থগিত করা হয় এবং পরবর্তীতে ২০১৫ সালে তাদের সদস্যপদ অপসারণ করা হয়। সদস্যপদ অপসারণ করার পূর্ব পর্যন্ত ব্রুনাই ছিল এশিয়ান ক্রিকেট কাউন্সিলের অন্তর্ভুক্ত ক্ষুদ্রতম রাষ্ট্র। 
ব্রুনাই ১৯৮৩ সালে সর্বপ্রথম কোন খেলায় অংশগ্রহণ করে, যদিও তা কোন স্বীকৃত আন্তর্জাতিক খেলা ছিল না। এর পর ব্রুনাই ১৯৯৬ এসিসি ট্রফি এর পূর্ব পর্যন্ত কোন আন্তর্জাতিক খেলায় অংশগ্রহণ করে নি। কারণ তখনও তারা এশিয়ান ক্রিকেট কাউন্সিল এর সদস্যপদ অর্জন করতে পারে নি। ১৯৯৬ সালে এশিয়ান ক্রিকেট কাউন্সিলের সদস্যপদ অর্জন করার পর তারা ১৯৯৬ এসিসি ট্রফি তে অংশগ্রহণ করে। কিন্তু সেই টুর্নামেন্টে তারা কোন সাফল্য অর্জন করতে পারে নি। টুর্নামেন্টে ব্রুনাই গ্রুপ পর্ব থেকেই বিদায় নেয়। এরপর আবার বিরতি দিয়ে, ২০০৪ সাল পর্যন্ত তারা কোন স্বীকৃত আন্তর্জাতিক খেলায় অংশগ্রহণ করে নি। পরবর্তীতে তারা ২০০৬ এসিসি ট্রফি তে অংশগ্রহণ করে। কিন্তু এবারো তারা উল্লেখযোগ্য সাফল্য লাভ করতে ব্যর্থ হয় এবং গ্রুপ পর্ব থেকেই বিদায় নেয়। এরপর ২০১০ সাল পর্যন্ত তারা নিয়মিতভাবেই এশিয়ান ক্রিকেট কাউন্সিল (এসিসি) কর্তৃক আয়োজিত টুর্নামেন্টে অংশগ্রহণ করে। তারা ২০০৯ সালে থাইল্যান্ডে অনুষ্ঠিত এসিসি ট্রফি চ্যালেঞ্জে অংশ নিয়ে ৮ দলের মধ্যে ষষ্ঠ স্থান অর্জন করে। ২০১০ সালে থাইল্যান্ডে অনুষ্ঠিত এসিসি ট্রফি চ্যালেঞ্জে তারা ৮ দলের মধ্যে ৭ম স্থান অর্জন করে। তবে ২০১০ এসিসি ট্রফি চ্যালেঞ্জ টুর্নামেন্ট ছিল ব্রুনাই এর অংশগ্রহণ করা সর্বশেষ কোন টুর্নামেন্ট। এই টুর্নামেন্টের পরে ব্রুনাই আর কোন আন্তর্জাতিকভাবে স্বীকৃত টুর্নামেন্টে বা খেলায় অংশগ্রহণ করে নি।
২০১০ সালের পর এসিসি ট্রফিতে ব্রুনাইয়ের অংশগ্রহণ না করার কারণ ছিল তৃণমূলে ব্রুনাইয়ের ক্রিকেটের পুনর্গঠন। যার অংশ হিসেবে ব্রুনাইতে বিভন্ন স্কুল টুর্নামেন্ট অনুষ্ঠিত হয় এবং এর পাশাপাশি ব্রুনাইয়ের যুব দল বিষয়ক কার্যক্রম চালু ছিল। এছাড়াও আইসিসি ও এসিসি এর সহায়তায় বিশ্ববিদ্যালয় পর্যায়ে ক্রিকেটকে ছড়িয়ে দেয়া ও জনপ্রিয় করার প্রচেষ্টা নেয়া হয়। কিন্তু এর পরও ব্রুনাইয়ে ক্রিকেটের উন্নয়নের লক্ষ্যে গৃহীত এসকল কাজের গতি বজায় রাখা সম্ভব হয় নি। যার বড় কিছু কারণ ছিল প্রয়োজনীয় অবকাঠামোর অভাব, ক্রিকেটের জনপ্রিয়তা কমতে থাকা এবং ক্রিকেট খেলার প্রতি খেলোয়াড়দের অনীহা তৈরি হওয়া। যার ফলস্বরুপ ২০১৪ সালে ব্রুনাইয়ের আইসিসি সদস্যপদ স্থগিত করা হয়। আর সবশেষে ২০১৫ সালে তা সম্পূর্ণরূপে অপসারণ করা হয়।
উত্তর কোরিয়ার প্রশাসনিক বিভাগ

উত্তর কোরিয়ার প্রশাসনিক বিভাগ তিনটি স্তরে ক্রমানয়ে গঠিত হয়। এই বিভাগগুলি ২০০২ সালে গঠন করা হয়। অনেক ইউনিট বা বিভাগ দক্ষিণ কোরিয়ার প্রশাসনিক বিভাগের সমতুল্য। দেশটিতে রয়েছে সর্বোচ্চ স্তরে নয়টি প্রদেশ, দুটি সরাসরি শাসিত শহর এবং তিনটি বিশেষ প্রশাসনিক বিভাগ। দ্বিতীয় স্তরের বিভাগ শহরগুলি, কাউন্টিসমূহ, ওয়ার্ড এবং জেলাগুলি। এইগুলি আবার তৃতীয় স্তরের সংস্থায় বিভক্ত: শহর, এলাকা, গ্রাম এবং শ্রমিকের জেলা।
উত্তর কোরিয়াতে ব্যবহার করা তিন-স্তরীয় প্রশাসনিক ব্যবস্থাটি প্রথমবারের মতো স্থানীয় সরকারের একটি বৃহৎ পুনর্গঠনের অংশ হিসাবে ১৯৫২ সালে কিম ইল-সুং দ্বারা উদ্বোধন করা হয়েছিল। পূর্বে, দেশটি দক্ষিণ কোরিয়াতে এখনও ব্যবহৃত একটি মাল্টি-লেভেল সিস্টেম ব্যবহার করে থাকত।
(ইংরেজি অনুবাদসমূহ আনুষ্ঠানিক নয় কিন্তু আনুমানিক। উত্তর কোরিয়াতে আনুষ্ঠানিকভাবে ব্যবহৃত ম্যাককিন-রেসচারার পদ্ধতি অনুসারে নামগুলি রোমানিজ হয়; সম্পাদকটি ২০০৩ সালের কোরিয়ায় ন্যাশনাল জিওগ্রাফিক মানচিত্রে ব্যবহৃত বানানগুলি দ্বারা পরিচালিত হয়)।
কোরিয়া প্রজাতন্ত্রের ৯ টি প্রদেশ (টু; 도, 道) ঐতিহ্যগত প্রাদেশিক অঞ্চল থেকে বেরিয়ে এসেছে, কিন্তু কোরিয়া বিভাগের পর থেকে এটি আরও উপকৃত হয়েছে। প্রদেশ গুলি শহর, গ্রামীণ এবং পাহাড়ী অঞ্চল সহ বৃহৎ এলাকা। দুটি বিশেষ শহর (T'kkpyŏlsi; 특별시, 特別 市) বৃহৎ মহানগর শহর যা তাদের প্রাক্তন প্রদেশ থেকে পৃথক হয়ে প্রথম স্তরের ইউনিট গঠিত হয়েছে। চারটি অন্যান্য শহর সরাসরি অতীতে পদ্ধতিতেই পরিচালিত হয়েছে, কিন্তু পরে তাদের প্রদেশগুলির সাথে পুনর্নির্মাণ করা হয় বা অন্যথায় পুনর্গঠিত করা হয়।
দক্ষিণ কোরিয়া এবং অন্যান্য দেশের সহযোগিতামূলক উদ্যোগের জন্য ২০০৩ সালে তিনটি বিশেষ প্রশাসনিক অঞ্চল তৈরি করা হয়েছিল। তাদের মধ্যে এক, সিনুজু বিশেষ প্রশাসনিক অঞ্চল, চীনা বিনিয়োগ এবং এন্টারপ্রাইজের দ্বারা গঠিত ছিল, কিন্তু ২০০৬ হিসাবে বাস্তবায়ন করা হয় না বলে মনে হয়। বিশেষ প্রশাসনিক অঞ্চলে কোনও পরিচিত দ্বিতীয় এবং তৃতীয় স্তরের উপবিভাগ নেই।
সবচেয়ে সাধারণ দ্বিতীয় স্তরের বিভাগটি কাউন্টি (কুণ; 군, 郡), একটি প্রদেশের মধ্যে ছোট নগরীয় এলাকা বা সরাসরি পরিচালিত শহর। প্রদেশগুলির মধ্যে আরও জনসংখ্যাবিশিষ্ট জেলার শহরগুলি (সি; শাহ, 市) এবং নামফো শহরটি একটি বিশেষ শহর (তিকক্ৎসি; 특급 시, 特級 市)। কিছু প্রদেশে দুটি ধরনের জেলা রয়েছে (কু, চিগু)।
সরাসরি নিয়ন্ত্রিত শহরগুলির কেন্দ্রগুলি ওয়ার্ডগুলিতে সংগঠিত হয় (দক্ষিণ কোরিয়ান গু এর সমতুল্য কোয়ুং)।
শহরগুলির মধ্যে শহরের গ্রামীণ অংশগুলির দ্বারা গ্রাম সংগঠিত হয় (রি, লি, 里)। কেন্দ্রীয় শহরগুলির অন্তর্গত শহরগুলি আশেপাশে বিভক্ত (টং, 동, 洞) এবং একটি জনসংখ্যার একটি অংশ একটি শহর (Ŭp, 읍, 邑) গঠন করে থাকে। কয়েকটি কাউন্টিতে কর্মীদের জেলারও রয়েছে (রোদংজাজু, রোমারিও, 勞動者 區)।
উজবেকিস্তানের রেল পরিবহন ব্যবস্থা

মার্চ ২০১৭ সালের হিসাবে, উজবেকিস্তানে রেল পরিবহন ব্যবস্থার উজবেকিস্তানের প্রধান রেল নেটওয়ার্কের মোট দৈর্ঘ্য ৪,৬৬৯ কিলোমিটার (২,৪৪৬ কিলোমিটার যা বিদ্যুতায়িত হয়েছে)। রেল লাইনের একটি বৃহৎ শতাংশ প্রধান মেরামত প্রয়োজন। প্রধান লাইন ক্যাস্পিয়ান রেলপথের অংশ যা তাশখন্দকে আমুরার সাথে সংযুক্ত করে। কাজাখস্তান, কিরগিজস্তান (ট্রান্স-ক্যাস্পিয়ান রেলপথ দেখুন), তাজিকিস্তান, আফগানিস্তান ও তুর্কমেনিস্তানের সাথে রেল সংযোগ রয়েছে। তাশখন্দের কাছে উপনগরি রেল ট্র্যাফিক কেবলমাত্র বিদ্যমান।
সমরকান্দ হাই স্পিড রেল লাইন হল তাশখন্দ এবং সমরকন্দের মধ্যে ৩৪৪-কিলোমিটার (২১৪ মাইল) উচ্চ গতির রেল, যা দুটি উজবেক শহরের মধ্যে সংযোগ ঘটিয়েছে। রুশ চার প্রদেশের মধ্য দিয়ে যায়: উজবেকিস্তানে তাশখন্দ, সিরডেরো, জিজাখ এবং সমরকান্দ। ব্র্যান্ড আফরোশিওবের অধীনে সপ্তাহে ৭ দিন ট্রেন চালায় টেলগ-২৫০ এর বুখারার একটি এক্সটেনশন ২৫ আগস্ট ২০১১ তারিখে প্রথমবারের মতো বুখারার কাছে একটি সমঝোতা স্মারক করে, এটি সমরকান্দ থেকে ২৫৬ কিলোমিটারের রেলপথ আধুনিকায়নের জন্য একটি প্রকল্প সমাপ্তির কথা উল্লেখ করে। বুখারার তাশখন্দ থেকে ৬০০ কিলোমিটার দূরে এখন ৭ ঘণ্টার পরিবর্তে ৩ ঘণ্টার এবং ২0 মিনিট সময় লাগবে পৌচ্ছাতে।
তাশখন্দ-সমরকার উচ্চ গতির রেল লাইনে; সেপ্টেম্বর ২০১১ সালে উচ্চগতির রেল লাইন চলাচল শুরু হয়। 
উজবেকিস্তানের সঙ্গে রেল সংযোগ রয়েছে মস্কো, উফা, চেলিয়াবিংক, নোভোসিবির্স্ক, সারাতোভ, পেনজা এবং সেন্ট পিটার্সবার্গে (কাজাখস্তানের মাধ্যমে) এবং খারকিভ (কাজাখস্তান ও রাশিয়ার মাধ্যমের, মধ্যে রেল সংযোগ ২০১৪ সালে ডনবাসের বিদ্রোহ শুরু হওয়ার পর থেকে স্থগিত করা হয়েছে।)-এর মধ্যে । আলমাটি সংযুক্ত রয়েছে চীনের উরুমিচি শহরের সঙ্গে।এছাড়াও খুশানবি-মস্কো (নং: ৩১৯), মস্কো-দুশানবে (নং: ৩২০), খুজানদ-সারাতোভ (নং: ৩৩৫), খুজানদ-আতরাউ (নং ৩৩৫), সারাতোভ-খুজান (নং: ৩৩৬) -মোস্কো (নং: ৩৫৯), মস্কো-খুজানদ (নং: ৩৬০), কানাইবাদম-কুর্গন্টেপপা (নং: ৩৮৯), কুগ্রান্তেপ্পা-কানাইবদম (নং ৩৮৯) এবং আতুরু-খুজানাদ (নং: ৬৯২) উজবেকিস্তানের ধম্য দিয়ে অতিক্রম করেছে।
মস্কোর একমাত্র ট্রেনের পরিবর্তে, যাত্রী মধ্য ও পশ্চিম ইউরোপ (বার্লিন, কোলন, ভিয়েনা, প্রাগ, বুদাপেস্ট, হেলসিংকি ইত্যাদি) থেকে তাশখন্ড এবং তদ্বিপরীত উপদ্বীপ ভ্রমণ করতে পারেন।
আফগানিস্তানে সীমান্তে প্রসারিত করশি-টার্মিজ লাইনটি বিদ্যুতায়িত হচ্ছে। 
উজবেকিস্থানে রাজধানী শহরে রয়েছে মেট্রো রেল ব্যবস্থা, যা তাশখন্দ মেট্রো নামে পরিচিত। তাশখন্দ মেট্রো তিন লাইন নিয়ে গঠিত। ৩৬.২ কিলোমিটার (২২.৫ মাইল) রেলপথ এবং ২৯ টি স্টেশন পরিবেশন করছে মেট্রো ব্যবস্থাটি। ২০১৩ সালে, মেট্রো ব্যবস্থাটি ৫৯.২ মিলিয়ন যাত্রী বহন করে, যা আনুমানিক ১৬২,২০০ যাত্রীর একটি দৈনিক গড়ের অনুরূপ। তাশখন্দ মেট্রো মধ্য এশিয়া একমাত্র এই ধরনের রেল লাইন ছিল আলমাটি মেট্রো খোলার আগে পর্যন্ত ।
২৩ বছরেরও বেশি সময়ের নির্মাণের পর ১ ডিসেম্বর ২০১১ সালে আলমাটি মেট্রো সিস্টেমের প্রথম লাইন খোলা হয়েছিল। একটি ২.৯-কিলোমিটার (১.৭ মাইল), মস্কোভা স্টেশনের মেট্রো দুটি স্টেশন এক্সটেনশন ১৮ এপ্রিল ২০১৫ খোলা হয়।
উজবেকিস্তান রেলওয়ে ওয়েবসাইটের সর্বশেষ উন্নয়ন প্রকল্পের বিস্তারিত বিবরণ: http://www.uzrailway.uz
উরওয়া হুসাইন

উরওয়া তুল উসকা হুসাইন, অধিক পরিচিত তার স্টেজ নাম উরওয়া হক্যান ()-এর জন্য, হচ্ছেন একজন পাকিস্তানি ভিজে, মডেল এবং অভিনেত্রী। ২০১৪ সালে মুক্তিপ্রাপ্ত রোমান্টিক কমেডি ধাঁচের "না মালুম আফ্রাদ" নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষেক করেন।
উরওয়া হুসাইন পাকিস্তানের করাচিতে জন্মগ্রহণ করেছেন। পরবর্তীতে তার পরিবার তাকে নিয়ে ইসলামাবাদে চলে আসে, যেখানে তিনি তার শৈশব অতিবাহিত করেন। তিনি সেখানে থাকাকালীন সময়ে বাহরিয়া কলেজ, ইসলামাবাদ থেকে শিক্ষা লাভ করেন। তার বোন হচ্ছেন পাকিস্তানের টেলিভিশন জগতের জনপ্রিয় মুখ, মাওরা হুসাইন, যাকে ২০১৬ সালে মুক্তিপ্রাপ্ত বলিউড চলচ্চিত্র সনম তেরি কসমে দেখা গিয়েছে। কৈশোরকালে ইসলামাবাদে থাকাকালীন সময়ে, উরওয়া একজন থিয়েটার শিল্পী হিসেবে বিভিন্ন নাট্যশালায় কাজ করেছেন। অতঃপর তিনি এআরইয়াই মুসিক চ্যানেলের একজন ভিজে হিসেবে বিভিন্ন অনুষ্ঠানে উপস্থিত হয়েছেন। তার ছোট বোন মাওরার প্রতি তার কন্যোচিত ভক্তির প্রতীক স্বরূপ, যখন তিনি তার ক্যারিয়ার শুরুর পর্যায়ে ছিলেন তখন তিনি তার স্টেজ নাম হিসেবে হক্যানকে গ্রহণ করেছিলেন এবং পরবর্তীতে তার কাছে উক্ত নামটি পরিবর্তন করার সুযোগ সত্ত্বেও তিনি উক্ত নামেই স্থির ছিলেন।
২০১২ সালে এআরইয়াই নেটওয়ার্কে প্রচারিত রোমান্টিক ধাঁচের "মেরি লাডলি" নাটকে অভিনয়ের মাধ্যমে তিনি অভিনয়ের জগতে প্রবেশ করেন, উক্ত নাটকে তার সাথে আরো অভিনয় করেছেন আহসান খান এবং সজল আলি। পরবর্তীতে তিনি অন্যান্য জনপ্রিয় নাটকে উপস্থিত হয়েছেন যার মধ্যে উল্লেখযোগ্য হলো: "কাহি উন কাহি", এবং "মাদিহা মালিহা"। পরিবারের চাপে থাকা এক মেয়ে যে পরবর্তীতে বাধ্য হয়ে বিবাহ করে এমন কাহিনী নিয়ে নির্মিত নাটক "মারাসিমে" তার অভিনয় সকলের প্রশংসা কুড়িয়েছে।
২০১৪ সালে মুক্তিপ্রাপ্ত রোমান্টিক কমেডি ধাঁচের "না মালুম আফ্রাদ" নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষিক্ত হন, উক্ত চলচ্চিত্রে তার বিপরীতে ফাহাদ মুস্তফা, মহসিন আব্বাস হায়দার এবং জাভেদ শেখের মতো অভিনেতারা অভিনয় করেছেন। এই চলচ্চিত্রটি সকলের থেকে ধনাত্মক প্রতিক্রিয়া লাভ করে, এবং সকলে উরওয়ার অভিনয়ের প্রশংসা করে। একতা কাপুর তাকে ২০১৬ সালে মুক্তিপ্রাপ্ত চলচ্চিত্র "আজহারে" ইমরান হাশমির বিপরীতে অভিনয় করার প্রস্তাব দিয়েছিলেন, কিন্তু তিনি একতাকে জানিয়ে দেন তিনি উক্ত চলচ্চিত্রে অভিনয় করবেন না। তিনি উক্ত চলচ্চিত্রে বিদ্যমান ধৃষ্ট দৃশ্যগুলো করতে অস্বীকৃতি প্রকাশ করেন।
উরওয়া হক্যান ২০১৬ সালের ডিসেম্বর মাসে পাকিস্তানের গায়ক এবং অভিনেতা ফারহান সাঈদের সাথে বিবাহ বন্ধনে আবদ্ধ হন।
শঞ্জয় হায়াৎ

শঞ্জয় হায়াৎ হচ্ছেন একজন পাকিস্তানি সুন্দরী প্রতিযোগিতা শিরোপাধারী, যিনি পাকিস্তানের ইসলামাবাদে জন্মগ্রহণ করেছেন। তিনি ২০১৩ সালের ৩০ আগস্ট কানাডার টরন্টোতে অনুষ্ঠিত মিস পাকিস্তান ওয়ার্ল্ড ২০১৩ প্রতিযোগিতাটি জয়লাভ করেন এবং উক্ত প্রতিযোগিতার মুকুট গ্রহণ করেন। হায়াৎ তার দৃঢ় মনোযোগ এবং উৎসর্গের মাধ্যমে গত ১২ বছরে মিস পাকিস্তান ওয়ার্ল্ড বিজয়ী সকল শিরোপাধারীকে অতিক্রম করে যান। একই সাথে তিনি পাকিস্তানের হয়ে আন্তর্জাতিক পর্যায়ে সুন্দরী প্রতিযোগিতাতেও অংশগ্রহণ করেছেন। হায়াৎ পাকিস্তানের প্রথম সুন্দরী প্রতিযোগিতায় শিরোপাধারী হিসেবে আন্তর্জাতিক পর্যায়ে শীর্ষ ১৫-এ অবস্থান করেন এবং পাকিস্তানের জন্য কয়েকটি বেশ কয়েকটি সহ-শিরোপা জয়লাভ করেন।
শঞ্জয় হায়াৎ পাকিস্তানের ইসলামাবাদে জন্মগ্রহণ করেন। তিনি ১৯৮৯ সালের ১ ডিসেম্বর এক মুসলিম পরিবারে জন্মগ্রহণ করেন। শঞ্জয় হায়াৎ আজাদ কাশ্মীরের মিরপুরের বাসিন্দা, কিন্তু তার জন্ম হয়েছে পাকিস্তানের ইসলামাবাদে। হায়াৎ হচ্ছেন তার বাবা-মায়ের একমাত্র সন্তান। তিনি ইসলামাবাদে জন্মগ্রহণ করার পর সেখানেই তার শৈশব অতিবাহিত করেন। পরবর্তীতে তিনি তার পড়াশুনার জন্য দুবাই, সৌদি আরব, উত্তর আয়ারল্যান্ড এবং মার্কিন যুক্তরাষ্ট্রে পাড়ি জমান। যেখানে তিনি তার পড়াশুনা সম্পন্ন করেন। বর্তমানে তিনি মার্কিন যুক্তরাষ্ট্রের নিউ ইয়র্কে বসবাস করেন। তিনি বেশ কয়েকটি ভাষায় কথা বলতে পারেন তার মধ্যে ইংরেজি, পুশতু, পাঞ্জাবি এবং উর্দু অন্যতম। তিনি পৃথিবীর নানা জায়গায় বসবাস করেছেন, কিন্তু অবশেষে তিনি তার বসবাসের জন্য নিউ ইয়র্ক শহরটিকে বেছে নেন।
শঞ্জয় হায়াৎ পাকিস্তানের ইতিহাসে প্রথম কন্যা হিসেবে মিস পাকিস্তান ওয়ার্ল্ডের ৪টি শিরোপা জয়লাভ করেন। তিনি ২০১৩ সালের মিস পারফেক্ট দশ-এর, মিস ট্যালেন্ট-এর এবং মিস পপুলারিটির একজন প্রাপক ছিলেন। এগুলোর সাথে তিনি উক্ত প্রতিযোগিতার মূল শিরোপা অর্থাৎ বিজেতা হয়েছেন এবং মিস পাকিস্তান ওয়ার্ল্ড ২০১৩-এর মুকুট গ্রহণ করেছেন। শঞ্জয় হায়াৎ প্রথম সুন্দরী প্রতিযোগিতায় শিরোপাধারী হিসেবে পাকিস্তানের ইতিহাসে এক সুন্দরী প্রতিযোগিতায় ৪ টি শিরোপা জয়লাভ করেছেন।
২০১৪ সালে অনুষ্ঠিত ১২ তম বার্ষিক মিস পাকিস্তান ওয়ার্ল্ড এবং ৪র্থ বার্ষিক মি. পাকিস্তান ওয়ার্ল্ডের একজন বিচারক হিসেবে আমন্ত্রণপত্র পান, এবং তিনি উক্ত দুটি অনুষ্ঠানের বিচারকের দায়িত্ব পালন করেছেন। শঞ্জয় হায়াৎ ২০১৪ সালে মিস পাকিস্তান ওয়ার্ল্ড বিজয়ীকে তাজ পড়ান এবং তার সাথে মিস পাকিস্তান ওয়ার্ল্ড ২০১৩ হিসেবে র‍্যাম্পে তার শেষ হাটা প্রদর্শন করেন।
জুজ্ঞান কাজিম

সৈয়দা মেহেরবানো কাজিম (), তার স্টেজ নাম জুজ্ঞান "জ্যা" কাজিম ()- এর জন্য অধিক পরিচিত, হলেন একজন পাকিস্তানি অভিনেত্রী, মডেল, এবং টেলিভিশন উপস্থাপক। তিনি পাকিস্তানের বেশ কয়েকটি চলচ্চিত্রে অভিনয় করেছেন। পাকিস্তানের পাশাপাশি তিনি কানাডারও বেশ কয়েকটি চলচ্চিত্রে অভিনয় করেছেন। তিনি গার্নিয়ার ফ্রুক্টিস নামে পাকিস্তানি পণ্যের একজন বাণিজ্যিক মুখপাত্র হিসেবে কাজ করেন।
জুজ্ঞান কাজিম পাকিস্তানের পাঞ্জাব প্রদেশের লাহোরে জন্মগ্রহণ করেছেন। তিনি পাকিস্তানের একটি কাশ্মীরি-পাঞ্জাবি মুসলিম পরিবারে জন্মগ্রহণ করেছেন। তার একটি বড় বোন এবং একটি ছোট ভাই রয়েছে। তার একজন চাচা রয়েছেন যার নাম হলো রাজা কাজিম, তিনি হচ্ছেন একজন আইনজীবী এবং চিত্র কর্মের একজন পৃষ্ঠপোষক।
তার যখন ১০ বছর বয়স তখন তার বাবা মা তালাকপ্রাপ্ত হয়ে যান। তার বাবা, সৈয়দ আব্বাস কাজিম, তাকে একজন শিশু মডেল হিসেবে কাজ করতে উৎসাহ প্রদান করেছিলেন। তিনি এই কাজটিকে বাচ্চাদের জন্য একটি আকর্ষণীয় কাজ বলে মনে করেন। জুজ্ঞান কাজিম বলেন যে, তার পরিবার তাকে এই জগতে আসতে উৎসাহ প্রদান করেছিল। জুজ্ঞান কাজিমের ছোটকাল থেকেই মডেল হওয়ার ইচ্ছা ছিল। তার বাবা হচ্ছেন একজন ধার্মিক পুরুষ, নারীদের প্রতি তার দৃষ্টিভঙ্গি রক্ষণশীল ছিল কিন্তু তার মা ঘাজাল সাইগলের ধ্যান ধারণা খুবই আধুনিক ছিল। তিনি কখনোই এদেরকে এইসব কাজ থেকে বিরত থাকতে বাধা প্রদান করেননি।
জুজ্ঞান কাজিম কানাডায় অবস্থান করার সময় বেশ কয়েকটি কলেজে পড়াশুনা করেছেন। তার মধ্যে কিনাইর্ড কলেজ এবং কিংস কলেজ হলো উল্লেখযোগ্য। সেখানে থেকে তিনি মিডিয়া বিভাগে ব্যাচেলর অব আর্টস ডিগ্রি অর্জন করেন। একই সাথে তিনি সিস্কো সার্টিফাইড নেটওয়ার্ক এসোসিয়েটের প্রশংসাপত্রধারী একজন অভিনেত্রী।
২০০৪ সালের ডিসেম্বর মাসে, জুজ্ঞান কাজিম কানাডা থেকে পাকিস্তান ফিরে আসেন। অতঃপর তিনি আহমেদ তাজিক নামক এক ব্যক্তির সাথে বিবাহ বন্ধনে আবদ্ধ হন। তিনি আহমেদ তাজিকের সাথে তার এক বন্ধুর বিবাহ অনুষ্ঠানে সর্বপ্রথম দেখা করেন। তাদের দুজনের বিবাহের পর থেকে প্রায়শ আহমেদ তাজিক তাকে মারধর করত। এরই ফলস্বরূপ বিবাহের প্রায় এক বছর পর জুজ্ঞান কাজিম আহমেদ তাজিককে ছেড়ে চলে যান। যাবার সময় কাজিম তার দুই মাসের পুত্রসন্তানকেও তার সাথে করে নিয়ে যান। তিনি পরবর্তীতে সকলকে জানান যে, এই সন্তানের লালনপালনে তার বাবার তাদেরকে কোন প্রকার সাহায্য করেনি; তিনি আরো জানান যে এই সন্তানটি তার কাছে থাকবে এই সিদ্ধান্তটি তারা দুজনে মিলেই নিয়েছিলেন। জুজ্ঞান কাজিম পূর্বেও তালাকের পরিস্থিতির দেখা পেয়েছিলেন যখন তারা বাবা এবং মায়ের তালাক হয়। এই তালাকের প্রায় ৯ বছর পর, ২০১৩ সালের ২৭ জুন জুজ্ঞান কাজিম ফেইসাল এইচ. নাকভি নামক এক ব্যক্তির সাথে বিবাহ বন্ধনে আবদ্ধ হন।
কাজিম অনর্গলভাবে উর্দু, ইংরেজি, এবং একই সাথে পাঞ্জাবি ভাষায় কথা বলতে পারেন।
হাসান কারাজাদায়া

হাসান কারাজাদায়া (জন্ম ২০ অক্টোবর ১৯৭৬) একজন তুর্কি চলচ্চিত্র পরিচালক। ১৯৯৯ সাল হতে তিনি বারোর অধিক চলচ্চিত্র পরিচালনা করেছেন।
বাংলাদেশের শিক্ষাপ্রতিষ্ঠানে শিক্ষার্থীদের উপর যৌন নির্যাতনের তালিকা

বাংলাদেশের শিক্ষাপ্রতিষ্ঠানে শিক্ষার্থীদের উপর যৌন নির্যাতনের উল্লেখযোগ্য ঘটনা বা মামলাসমূহ এখানে অর্ন্তভূক্ত হয়েছে। পপুলেশন কাউন্সিলের গবেষণায় দেখা গিয়েছে, বাংলাদেশের ৭৬ শতাংশ কিশোরী শিক্ষা প্রতিষ্ঠান ও শিক্ষা প্রতিষ্ঠানের বাইরে যৌন নির্যাতনের শিকার হয়। মহিলা ও শিশু বিষয়ক মন্ত্রণালয়ের তথ্য জানিয়েছে শিক্ষা প্রতিষ্ঠানে যৌন হয়রানি বন্ধে সকল শিক্ষা প্রতিষ্ঠানে প্রতিরোধ কমিটি হবে। যার ধারাবাহিকতায় রাজশাহী বিশ্ববিদ্যালয়, শাহজালাল বিজ্ঞান ও প্রযুক্তি বিশ্ববিদ্যালয়, জাহাঙ্গীরনগর বিশ্ববিদ্যালয়ে যৌন হয়রানি প্রতিরোধ কমিটি গঠন করা হয়। এনজিওদের মোর্চা গণসাক্ষরতা অভিযানের পরিচালিত এডুকেশন-ওয়াচ ২০১৭ নামক একটি প্রতিবেদনে বলা হয়েছে, দেশের অর্ধেক শিক্ষক নিজেদের নৈতিক আদর্শ মনে করেন না। আরো বলা হয়, প্রাথমিক বিদ্যালয়ের শিক্ষার্থীদের ৫০ শতাংশ, মাধ্যমিকের দুই তৃতীয়াংশ এবং, উচ্চ শিক্ষার ৭০ শতাংশ শিক্ষার্থী শিক্ষকদের নৈতিক আদর্শ মনে করেন না।
মুস্তাফা আকিনচি

মুস্তাফা আকিনচি ( ; জন্ম ২৮ ডিসেম্বর ১৯৪৭) হলেন একজন তুর্কি সাইপ্রিয়টর্স (তুর্কি জাতিগত সাইপ্রাসীয়) রাজনীতিবিদ এবং উত্তর সাইপ্রাসের সাবেক রাষ্ট্রপতি। তিনি ২০১৫ সালের এপ্রিল থেকে ২০২০ সালের অক্টোবর পর্যন্ত এ দ্বায়িত্ব পালন করেন।
আকিনচি পেশায় একজন স্থপতি ছিলেন, তিনি ১৯৭৬ সালে ২৮ বছর বয়সে তৎকালীন রাষ্ট্রপতি রউফ ডেনক্টাসের কমিউনাল লিবারেশন পার্টি (টিকেপি) থেকে নিকোসিয়া টার্কিশ মিকনিসিপালিটির মেয়র নির্বাচিত হন। আকিনচি ১৯৯০ সাল পর্যন্ত ১৪ বছর এ পদে অধিষ্ঠিত ছিলেন, এ সময় তিনি শহরের ব্যাপক উন্নয়ন কাজের নেতৃত্বদানের ফলে স্থাপত্যে আগা খান পুরস্কার লাভ করেন। ১৯৮৭ সালে তিনি টিকেপির সেক্রেটারি জেনারেল হিসাবে নিয়োগ পান, একইসাথে আকিনচি ১৯৯৩ থেকে ২০০৯ সাল পর্যন্ত সংসদ সদস্য এবং ১৯৯৯ থেকে ২০০১ পর্যন্ত উপ - প্রধানমন্ত্রী ও স্বরাষ্ট্র মন্ত্রী ছিলেন। ২০০১ সালে মুস্তাফা টিকেপি দলের নেতৃত্ব থেকে বেড়িয়ে আসেন। ২০০৩ সালে তিনি অ্যান্ড ডেমোক্রেসি মুভমেন্ট গঠন করেন এবং এর নেতা নির্বাচিত হন।
আকিনচি ১৯৪৭ সালে ২৮ ডিসেম্বর লিমাস্সোলে জন্মগ্রহণ করেন। তিনি মিডল ইস্ট টেকনিক্যাল ইউনিভার্সিটি থেকে স্থাপত্য বিদ্যায় পড়াশুনা করেন। এ বিশ্ববিদ্যালয়েই তার সহধর্মিনী মিরাল আকিনচির সাথে প্রথম দেখা হয়। ১৯৭৩ সালে তিনি সাইপ্রাসে ফিরে আসেন এবং ১৯৭৪ বিয়ে করেন। তাদের প্রথম সন্তান দোজা ১৯৭৫ সালে জন্মগ্রহণ করে।
মুস্তাফা আকিনচি ১৯৯৩ থেকে ২০০৯ পর্যন্ত উত্তর সাইপ্রাসের সংসদ সদস্য ছিল। ১৫ এপ্রিল ১৯৯৫ সালে রাষ্ট্রপতি নির্বাচনে আকিনচি অংশগ্রহণ করেছিলেন, সে নির্বাচনে তিনি টিকেপির প্রার্থী ছিলেন এবং ১৪.২৩% ভোট পেয়ে ৪র্থ স্থান অর্জন করেছিলেন। অগ্রজ তিন প্রতিদ্বন্দ্বী ছিলেন সিটিপি প্রার্থী অজকার অজগুর, ইউপিবি প্রার্থী ডার্বিস এরোগলু ও স্বতন্ত্র প্রার্থী রউফ ডেনকটাস। ৩০ ডিসেম্বর ১৯৯৮ সালে আকিনচি উত্তর সাইপ্রাসের স্বরাষ্ট্র মন্ত্রী এবং ডার্বিস এরোগলুর ষষ্ঠ মন্ত্রিসভার উপ প্রধানমন্ত্রী নির্বাচিত হন। আকিনচি হয়ে উঠেছিলেন টিকেপির সর্বোচ্চ নেতা এবং ইউপিবি-টিকেপি জোটের দ্বিতীয় সারির নেতা।
মুস্তাফা আকিনচি ২০০৩ সালে সামাজিক পিচ অ্যান্ড ডেমোক্রেসি আন্দোলন নামে নতুন দল গঠন করেন। যার উদ্দেশ্য ছিল সাইপ্রাস নিয়ে জাতিসংঘের আনান পরিকল্পনাকে বাস্তবায়ন করা।
মুস্তাফা আকিনচি ২০১৫ সালের ১৩ মার্চ রাষ্ট্রপতি নির্বাচনের জন্য তার নমিনেশন পেপার সফলভাবে জমা করেন। ১৯ এপ্রিল অনুষ্ঠিত নির্বাচনে মুস্তাফা আকিনচি ২৬.৯% ভোটে বিজয়ী হয়, তিনি ২য় ধাপে নিকটতম প্রতিদ্বন্দ্বী প্রাক্তন রাষ্ট্রপতি ডার্বিস এরোগলুকে পরাজিত করেছিলেন, যিনি ২৮.২% ভোট পেয়েছিলেন। আকিনচি ১ম ধাপে পিছিয়ে থাকলেও ২য় ধাপে এগিয়ে যায়, তিনি গড়ে ৬০.৫% ভোট পেয়ে উত্তর সাইপ্রাসের রাষ্ট্রপতি নির্বাচিত হয়েছিলেন।
আকিনচি ২০১০ সালে তার নিকোসিয়া তুর্কিশ মিউনিসিপালিটির মেয়রের অভিজ্ঞতা সম্পর্কে বই লিখেন "মেয়র অফিসের ১৪ বছর" (Belediye Başkanlığı'nda 14 yıl)।
ল্যাটেরাল রোড

ভুটানের ল্যাটেরাল রোড প্রাথমিক ভাবে দক্ষিণে-পশ্চিমে ফুসসোলিংক-এর সঙ্গে পূর্বের প্রান্তীক কেন্দ্র ট্রাশিগাং সংযুক্ত করে। মাঝখানে, ল্যাটেরাল রোড সরাসরি ওয়াংদু ফোড্রং, ট্রংসা এবং অন্যান্য জনসংখ্যা কেন্দ্রগুলির বা শহরের মাধ্যম দিয়ে অতিক্রম করে। এছাড়ার থিম্পু এবং অন্যান্য প্রধান জনসংখ্যা কেন্দ্র বা শহর, যেমন পারো ও পুনাখা প্রভৃতি এই সড়কের পাশে রয়েছে।
ল্যাটেরাল রোড ট্র্যাভেরসগুলি বেশ কয়েকটি উচ্চ পাস বা গিরিপথ রয়েছে, যার মধ্যে রয়েছে ট্রেমো লা এবং দো চু লা উল্লেখ যোগ্য। রাস্তাটির সর্বোচ্চ পাস বা গিরিপথ চ্যাপচাতে রয়েছে। দ্বিতীয় সর্বোচ্চ ৩,৮০০ মিটার (১২,৫০০ ফুট) উঁচুতে মধ্য ভুটানের ট্রুমিশিং লাতে অবস্থিত। 
অন্যান্য উন্নয়ন প্রকল্পগুলির মধ্যে ল্যাটেরাল রোড (পার্শ্ববর্তী রাস্তাটি) নির্মাণের কাজগুলি বেশিরভাগ ভারতীয় এবং নেপালি শ্রমিকের দ্বারা তৈরি হয়েছিল। তাদের অবদান ভুটানের জাতীয় নিরাপত্তা জোরদার এবং জনসংখ্যা সংযোগের প্রয়োজন ছিল। হিসাবে ল্যাটেরাল রোড অবকাঠামো উন্নয়নের বৃদ্ধি ঘটেছে, এটি জাতিগত গোষ্ঠীর বিভিন্ন এলাকার সংযুক্তি, জাতীয় ঐক্য একটি ধারণা যোগ করেছে। 
ভুটানের সর্বাধিক মালবাহী মহাসড়কে আট টন- ৩০০ এইচপি (২২৪ কিলোওয়াট) টাটা ট্রাকের উপর চাপানো হয়, যা প্রায়ই ওভারলোড হয় এবং যা রোডের অবস্থা করুন করে তোলে। যাত্রী বাসগুলির একটি নেটওয়ার্ক বা পরিবহন ব্যবস্থা রয়েছে, এবং সরকারী ও বেসরকারী ব্যবহারের সবচেয়ে সাধারণ গাড়ির চার-চাকার ড্রাইভ পিকআপ। 
যেহেতু দেশটির বেশিরভাগ ভূতত্ত্ব বা ভূমি ভাগ অস্থির হয়, সেখানে ঘন ঘন ভূমিকম্প ও ভূমিধস রয়েছে, যা গ্রীষ্মকালীন মৌসুমি এবং শীতকালে তুষার ঝড় ও তুষারপাত উভয় অবস্থার দ্বারা বর্ধিত হয়। . রাস্তা অবরোধের ঘটনায় রাস্তা নির্মাণের করার জন্য ভারতীয় মজুরের দলগুলি পর্বত গিরিপথ বা পাসে ক্যাম্পে কর্মরত ছিল। কাজ ক্যাম্পের শর্তগুলি দরিদ্র, শ্রমিকরা রাস্তায় ক্লিয়ার না করে টুকরা-টাকায় পাথর ভাঙতে কমে যায়। একটি আন্তর্জাতিক সহায়তা প্রকল্প রাস্তার সবচেয়ে খারাপ অংশগুলিকে স্থিতিশীল করার জন্য চলছে। একটি বড় জাপানি সহায়তাকারী প্রকল্প সর্বাধিক সংকীর্ণ একক ট্র্যাক ব্রিজের পরিবর্তে দুই ধরনের গার্ডার স্পেস দিয়ে ভারী ট্র্যাফিক বহন করতে সক্ষম ব্রিজ নির্মাণ করে। কোন স্টপ লাইট নেই।
ভারী তুষারপাতের কারণে বৃষ্টির সময় মাউন্টেন পাস বা গিরিপথ প্রায়ই বন্ধ থাকে, ল্যাটেলার রোডের সাথে স্থল যোগাযোগ বন্ধ করে দেয়। . রাস্তা বন্ধ করার সময়, বাণিজ্যিক এবং পাবলিক যানবাহনগুলি থ্রমশিং লা হিসাবে পাস করার চেষ্টা থেকে নিষিদ্ধ, তবে ব্যক্তিগত গাড়ি তাদের নিজস্ব ঝুঁকিতে এগিয়ে যেতে পারে। উচ্চতর উচ্চতাগুলিতে বাধাগুলি উভয় ভারী সরঞ্জাম এবং মানুষের শ্রম উভয় দ্বারা সাফ করা আবশ্যক। মাঝে মাঝে, ক্লিয়ারিং ক্রুগুলি পাসে পৌঁছতে যথেষ্ট অসুবিধা বোধ করে। .
ল্যাটেরাল রোড বা পার্শ্ববর্তী রাস্তার পাশে, রাস্তার পাশে হাজার হাজার ফুটের বেশ কয়েকটি খাদ রয়েছে, বিশেষ করে থ্রমশিং লা এর কাছাকাছি। অনেক বিপদ এবং ঘন ঘন বিপজ্জনক অবস্থার কারণে, ভুটানের সরকার অনুমোদিত এবং তার দশম পঞ্চবার্ষিকী পরিকল্পনার অংশ হিসাবে থুমশিং লা কাছাকাছি পার্শ্ববর্তী রোড একটি বাইপাস নির্মাণ শুরু হয়েছে। বাইপাসটি থ্রমশিং লা এড়ানো দিয়ে ভ্রমণের সময়, দূরত্ব এবং বিপদ কাটিয়ে উঠবে। নতুন রুট শিংখর গ্রাম (উরা গগগ, বুমথং) এবং গোরগান (মেনবি জগগ, লুনসেস) এর দূরত্ব ১০০ কিলোমিটার এবং ৩ ঘণ্টার মধ্যে ভ্রমণের সময় কমিয়ে আনতে পারে। নতুন রাস্তা নির্মাণ পরিবেশবিদদের দ্বারা প্রচণ্ড বিরোধী সঙ্গে পূরণ; সরকার তবুও নির্মাণের জন্য এগিয়ে যেতে পছন্দ করেছে। .
ভিয়েতনামী রন্ধনশৈলী

ভিয়েতনামী রন্ধনশৈলী ভিয়েতনামের খাদ্য ও পানীয়র সমন্বয়ে গড়ে উঠেছে যা পাঁচটি মৌলিক স্বাদের সন্নিবেশ। প্রতিটি ভিয়েতনামী খাবারের আলাদা স্বাদ আছে। এদের প্রধান খাদ্য উপাদানের মধ্যে আছে মাছের সস, চিংড়ি বাটা, সয়া সস, চাল, তাজা গুল্ম, ফল এবং শাকসবজি। তারা লেমনগ্রাস, আদা, মিন্ট, ভিয়েতনামী মিন্ট, পাখিরচোখ ঝাল, লেবু, থাই বেসিল পাতা ইত্যাদি ব্যবহার করে থাকে। সনাতনী ভিয়েতনামী রান্না এর সতেজ উপাদান, অল্প তেল ও দুগ্ধজাত দ্রব্য ব্যবহার, আলাদা স্বাদ এবং গুল্ম ও সব্জি প্রধান হওয়ায় ব্যাপকভাবে প্রশংসিত হয়। তাজা গুল্ম ও মাংসের ভারসাম্য ব্যবহার ও নির্দিষ্ট মশলার ব্যবহার ভিয়েতনামী খাবারকে পৃথিবীর অন্যতম স্বাস্থ্যকর রন্ধনশৈলী হিসেবে বিবেচনা করা হয়।
ভারসাম্য নীতি মেনে চলায় ভিয়েতনামী খাবারে সর্বদা সুগন্ধ, স্বাদ এবং রঙের সমাবেশ ঘটে। ভিয়েতনামী খাবারে সর্বদা পাঁচটি উপাদান উপস্থিত থাকে। মৌলিক এই পাঁচটি উপাদান বা বৈশিষ্ট্য হচ্ছে মশলা (ধাতু), টক (কাঠ), তিতা (আগুন), লবনাক্ততা (পানি) এবং মিষ্টি (মাটি/পৃথিবী)।
ভিয়েতনামী খাবারে পাঁচ ধরনের পুষ্টি থাকেঃ পাউডার, পানি বা তরল, খনিজ উপাদান, প্রোটিন এবং চর্বি। ভিয়েতনামী বাবুর্চীরা তাদের খাবারে পাঁচ ধরনের রঙ আনার চেষ্টা করেঃ সাদা, সবুজ, হলুদ, লাল এবং কালো।
ভিয়েতনামী খাবার পঞ্চেন্দ্রিয় দ্বারা উপভোগ করা যায়। খাবারের রঙ চোখকে আকর্ষণ করবে, মুচমুচে উপাদানের শব্দ কানকে আনন্দ দেবে, মশলার পঞ্চপদ জিহবা দ্বরা অনুভুত হবে, গুল্মের সুগন্ধ নাক দ্বারা ঘ্রাণের মাধ্যমে পাওয়া যাবে এবং কিছু কিছু খাবারের অনুভূতি হাতের স্পর্ষ দ্বারা অনুভব করা যাবে। জটিল বা সাধারণ যে ধরনের পদই হোক না কেন ভিয়েতনামী খাবার অবশ্যই উপভোগ্য হয়ে ওঠে।
ভিয়েতনামী রন্ধনশৈলী এশীয় পঞ্চ উপাদান বা উ জিং এবং মহাভুত দ্বারা প্রভাবিত।
জীবিত এবং মৃত বিশ্বের মধ্যে সংযোগ হিসাবে লবণ ব্যবহৃত হয়। বিবাহে পূর্ণাংগতা এবং শান্তির কথা নবদম্পতিদের স্মরণ করিয়ে দিতে বন ফু ব্যবহার করা হয়। বিশেষ দিবস যেমন চন্দ্র নতুন বছরে পূর্বপুরুষদের আত্মার উদ্দেশ্যে খাবার উৎসর্গ করা হয়। ভিয়েতনামী সংস্কৃতিতে খাবার রান্না এবং খাওয়া গুরুত্বপূর্ণ ভূমিকা পালন করে। ভিয়েতনামী ভাষায় খাওয়া "এন" বিবিধ অর্থ বহন করে। 
গুয়েন রাজত্বকালে সমগ্র রাজ্য থেকে ৫০ জন সেরা বাবুর্চিকে থুয়ং থিয়েন বোর্ডের জন্য নির্বাচন করা হয় যারা রাজার জন্যে খাবার প্রস্তুত করবে। প্রতিদিন তিন বেলা খাবার পরিবেশন করা হতো। সকালে ১২ পদ এবং দুপুর ও রাতের জন্য ৬৬ রকমের খাবার পরিবেশন করতে হতো তাদের যার মধ্যে ৫০ রকমের প্রধান খাবার এবং ১৬ রকমের মিষ্টি থাকতো। প্রয়োজ়নীয় একটা খাবার ছিলো পাখির বাসার স্যুপ তো ইয়েন। অন্যান্য খাবারের মধ্যে ছিলো হাঙরের পাখনা ভি কা, আবালনে বাও গু, হরিণের গান নাই, ভালুকের হাতের তে গাউ এবং গন্ডারের চামড়ার দে তে গিয়াক। পানি আসতো হ্যাম লং কূপ, বাউ কুয়োক প্যাগোডা, ক্যাম লো কূপ অথবা হুয়ং নদী থেকে। ভাত রান্নার জন্য মাটির হাড়ি একবার মাত্র ব্যবহার করা হতো। এরপর ভেঙে ফেলে দেওয়া হতো। বাবুর্চি এবং থুয়ং থিয়েন বোর্ড সদস্য ব্যতীত কারোর এসব খাবারের কাছে যাওয়ার অনুমতি ছিলো। রান্না করা খাবার সর্বপ্রথম খোঁজাদের খাওয়ানো হতো, এরপরে রাজার স্ত্রীদের। স্ত্রীরা অতঃপর রাজাকে খাদ্য নিবেদন করতো। রাজা সংগীত মুখর পরিবেশে একা একা খাদ্যগ্রহণ করেন।
জানাবাজার

ওনডোর গেগিন জানাবাজার (, , , "উচ্চ সাধু জানাবাজার"; ১৬৩৫–১৭২৩), জন্ম নাম ইশিদর্জি (মঙ্গোলিয়ান: Ишдорж, Işdorj; ), ছিলেন ষোড়োশ "জিবসুন্দ্বা খুতুক্তু" (মঙ্গোলিয়ান: Жавзандамба хутагт/Jawzandamba xutagt, ) "জিবসুন্দ্বা'র পুনর্জন্ম" এবং মঙ্গোলিয়ায় তিব্বতীয় বৌদ্ধধর্মীয় সম্প্রদায়ের গেলুগপা (পীত টুপী) ধারার প্রথম "বোগ্ড গিগেন", বা সর্বোচ্চ ধর্মীয় ব্যক্তিত্ব।
মঙ্গোল তুষিখ খানের পুত্র জানাবাজারকে এক ধর্মীয় সভায় ১৬৩৯ সালে খালখামঙ্গোলদের আধ্যাত্মিক নেতা হিসাবে ঘোষণা করা হয়েছিল যখন তার বয়স ছিলো মাত্র চার বছর। পরবর্তীকালে ৫ম দালাই লামা (১৬১৭-১৬৪২) তাকে বৌদ্ধ পণ্ডিত তারানাথের পুনর্জন্ম হিসেবে স্বীকৃতি দেন এবং তাকে সংস্কৃত নাম জ্ঞানবজ্র (সংস্কৃত: ज्ञानवज्र; মঙ্গোলিয়ান ভাষায়"Zanabazar") বলে অভিহিত করেন যার অর্থ "জ্ঞানের বজ্রপাত"। ১৬শ শতকের মঙ্গোলিয় সমাজে প্রভাব বিস্তারকারী শক্য বা লোহিত টুপী বৌদ্ধ ঐতিহ্যকে রূপান্তরিত ও সংশ্লেষণ করে মঙ্গোলদের মধ্যে তিব্বতীয় বৌদ্ধ ধর্মীয় গেলুগা ধারাকে প্রতিষ্ঠা করতে ৬০ বছরের অধিক সময় ধরে জানাবাজার কাজ করেছেন। খলকা মঙ্গোল নেতা এবং খাংজি সম্রাট এই উভয়ের সাথে তার ঘনিষ্ঠ সম্পর্ক ১৬৯১ সালে কুইং শাসন প্রতিষ্ঠায় সহায়তা করে।
জানাবাজার ১৬৩৫ সালে বর্তমান মঙ্গোলিয়ার ওভরখঙ্গাই এলাকার ইশোনজুইলে জন্মগ্রহণ করেন। জন্মগ্রহণকালীন তার নাম রাখা হয় ইশিদর্জি এবং তিনি ছিলেন তুষিত খাঁ গম্বোদর্জ (১৫৯৪-১৬৫৫) ও তার স্ত্রী খন্দজমৎসের দ্বিতীয় পুত্র।
বর্তমানে মঙ্গোলিয়ার সবচেয়ে উল্লেখযোগ্য ঐতিহাসিক চরিত্রের অন্যতম হিসাবে জানাবাজারকে বিবেচনা করা হয় যিনি পুরো মঙ্গোলিয়া জুড়ে তিব্বতীয় বৌদ্ধধর্মের প্রচারের ক্ষেত্রে এটিকে মঙ্গোলিয়দের অনুভূতি যথাযতভাবে প্রতিফলিত করার জন্য পুনআকৃতি দান করেন, যার ফলে মঙ্গোলদের একটি অনন্য সাংস্কৃতিক পরিচয় প্রতিষ্ঠিত হয়েছে। তার শৈল্পিক কাজগুলি সাধারণত মঙ্গোলিয়ের নান্দনিক বিকাশের প্রতিফলক হিসাবে বিবেচিত হয় এবং ১৭দশ শতকের শেষের দিকে মঙ্গোলদের মধ্যে একটি সাংস্কৃতিক পুনর্জাগরণের প্রভাবক হিসাবে কাজ করে। এমনকি দেশের সমাজতান্ত্রিক যুগেও (১৯২১-১৯৯১) তিনি একজন বিশিষ্ট পণ্ডিত (তার ধর্মীয় ভূমিকা অনালোচিত হতো) হিসাবে স্বীকৃতি পেয়েছিলেন এবং তার শৈল্পিক ও সাংস্কৃতিক কৃতিত্বের জন্য স্বীকৃত ছিলেন। তবে রাজনৈতিক ব্যক্তিত্ব হিসেবে সমাজতান্ত্রিক কর্তৃপক্ষ জানাবাজারকে জনগণের নিকট একজন বিশ্বাসঘাতক এবং প্রতারক হিসেবে চিত্রিত করে যিনি মাঞ্চুর নিকট মঙ্গোলিয়ার সার্বভৌমত্ব সমর্পণ করার জন্য দায়ী। তথাপি, সমাজতান্ত্রিক যুগের পরবর্তীতে তার কর্মকাণ্ডকে পুনর্মূল্যায়িত করা হয়েছে যেখানে কুইং এর নিকট খলখার সমর্পন সংক্রান্ত আলোচনার কাজটি মঙ্গোলিয়ার দীর্ঘমেয়াদী স্বার্থে জন্য লাভজনক হিসাবে বিবেচিত হয় এবং তিনি সাধারণতঃ ১৬৯১ সালে তার পালিত ভূমিকার জন্য বিশেষভাবে বিবৃত হন।
১৯৬৫ সালে মঙ্গোলিয়ার রাজধানী উলানবাটরে “জানাবাজার মিউজিয়াম অব ফাইন আর্টস” প্রতিষ্ঠা করা হয় যেখানে তার করা কাজগুলির সর্বাধিক সংগ্রহ রয়েছে। ১৯৭০ সালে জানাবাজার বৌদ্ধ বিশ্ববিদ্যালয় প্রতিষ্ঠা করা হয়েছে উলানবাটরে এবং একটি প্রধান রাস্তা ওনডোর গেগিন জানাবাজার (Өндөр Гэгээн Занабазарын гудамж) রাজধানীর কেন্দ্রস্থলে অবস্থিত। ২০০৯ সালে ডাইনোসর একটি প্রজাতি জানাবাজার নামে নামকরণ করা হয় যেটির অবশিষ্টাংশ মঙ্গোলিয়াতে আবিষ্কৃত হয়।
লীনা আলম

লীনা আলম (ফার্সি: ) হচ্ছেন একজন আফগান চলচ্চিত্র পুরস্কারপ্রাপ্ত অভিনেত্রী যিনি আফগানিস্তানের বেশ কয়েকটি চলচ্চিত্রে অভিনয় করেছেন, যার মধ্যে উল্লেখযোগ্য হলো: কাবুলি কিড, লুরি, এবং মুভিং ইন এ সার্কেল। তিনি আফগানিস্তানের কাবুলে জন্মগ্রহণ করেছেন। শিরীন () নামে একটি নিষিদ্ধ-মর্মান্তিক নারীবাদী চলচ্চিত্রে অভিনয় করার পর তিনি তার দেশে "আফগানিস্তানের শিরীন" () নামেও পরিচিতি লাভ করেন। এই চলচ্চিত্রটি গাফর আজাদ পরিচালনা করেছেন এবং কাবুরা ও তলো টিভি প্রযোজনা করেছে।
১৯৮৯ সালে, আলম এবং তার পরিবার তাদের মাতৃভূমিতে সংগঠিত গৃহযুদ্ধের ফলে মার্কিন যুক্তরাষ্ট্রে পাড়ি জমান। এই গৃহযুদ্ধটি ১৯৮৯ সালে শুরু হয়ে ১৯৯২ সালে গিয়ে শেষ হয়েছিল। অতঃপর গৃহযুদ্ধের প্রায় ৬ বছর পর, ১৯৯৮ সালে লীনা আলম অভিনয়ে এবং চলচ্চিত্রে তার ক্যারিয়ার শুরু করেন।
২০০৯ সালে, লীনা আলম আফগানিস্তানের জন্য জাতিসংঘের সহায়তা মিশনের (ইউএনএএমএ) একজন "শান্তি দূত" হিসেবে কাজ করেছেন।
ফরখুন্দার ৪০ দিন পর, একজন ২৭ বছর বয়সী আফগানিস্তানের নারীর ওপর পবিত্র কুরআনের একটি কপি পুড়িয়ে ফেলার আরোপ করা হয়েছিল, যেটা ছিল সম্পূর্ণ মিথ্যা। উক্ত নারীকে জনসম্মুখে নির্মমভাবে মারা হয় এবং তাকে মৃত্যুদন্ড দেওয়া হয়েছিল। ২০১৫ সালের ১৯ মার্চে, লীনা আলম কাবুলেথাকা কিছু কর্মীদের সাথে যোগদান করেন এবং তাদেরকে নিয়ে উক্ত ঘটনার একটি নাটক তৈরি করেন। তিনি উক্ত নাটকে ফরখুন্দার চরিত্রে অভিনয় করেছিলেন। দ্য নিউ ইয়র্ক টাইমস একটি রিপোর্টে তার সম্পর্কে বলে: উক্ত ঘটনার পুনরাবৃত্তি বা নাটকটি পরিবেশনের সকালে, মিসেস আলম (এখানে লীনা আলমকে বোঝানো হয়েছেন) যখন ঘুম থেকে উঠেছিলেন তখন তিনি তার পেটের ওপর একটি প্রজাপতি দেখতে পান। যদিও তিনি একজন খুবই অভিজ্ঞ অভিনেত্রী, তিনি বলেন যে, এই চরিত্রটি প্রতিপাদন করা বা অভিনয় করা তার জন্য খুবই কষ্টকর হপ্যে উঠবে। যেকোনো একটি বিষয়ের জন্য, মিসেস আলম ফরখুন্দার সমাধিতে উপস্থিত একজন শোকার্ত বা শবানুগমনকারী ছিলেন, এবং সেটাই ছিল তার দেখা প্রথম সত্যিকারের মৃতদেহ। তিনি এর পূর্বে কখনোই কোনো মৃতদেহ দেখেননি। তিনি বলেন [...]
তিনি এবং তার সাথে কিছু অভিনেতা একত্রে রাজি হন যে তারা যখন অভিনয় করবেন তখন কেউ কান্না করবে না, কিন্তু সেই নাটকের রিহার্সালের সময়, তারা সকলেই কান্নায় ফেটে পড়েন। তিনি বলেন যে, "শ্রমিকগণ, আমার পরিচালক, সবাই, আমরা সবাই পাগল"। একজন ব্যক্তি কান্নাকাটি করায় তখন তিনিও কান্নাকাটি করেন। তিনি আরো বলেন: "আমি সকলকে বলেছিলাম, 'আমাকে তোমরা দুর্বল করে তুলো না, আমি চাই না যে আমি কান্নাকাটি করি।"
উক্ত নাটকের সময়, তার সাথে থাকা কিছু অভিনেতাগণ নাটকের একেবারে ভেতরে ঢুকে পড়েন। যদিও উক্ত নাটকে ব্যবহৃত তৈজসপত্রগুলো ফোমের তৈরি ছিল, কিন্তু সেই নাটকের সকল ঘাত প্রতিঘাতে তারা চেহারা দংশন হচ্ছিল। সেখানে তিনি একটু থেঁত হয়ে গিয়েছিলেন। সেখানে উপস্থিত দর্শকেরা হাঁপাইতে হাঁপাইতে বলছিল এটা একেবারে সত্যি বলে মনে হচ্ছে, এমনকি সেখানে উপস্থিত কিছু পুলিশের কর্মকর্তাও তাদের নাটক দেখে কান্না করে দিয়েছিলেন।
তাজিকিস্তান জাতীয় ক্রিকেট দল

তাজিকিস্তান জাতীয় ক্রিকেট দল আন্তর্জাতিক ক্রিকেটে তাজিকিস্তান এর প্রতিনিধিত্ব করে। তাজিকিস্তান ক্রিকেট ফেডারেশন তাজিকিস্তানের ক্রিকেটের নিয়ন্ত্রক সংস্থা এবং এটিই তাজিকিস্তানের ক্রিকেটের প্রসারের লক্ষ্যে কাজ করে। প্রতিবেশী দেশ আফগানিস্তানের ক্রিকেটীয় সাফল্যে অনুপ্রাণিত হয়ে ২০১১ সালে তাজিকিস্তান ফেডারেশন গঠিত হয়। তাজিকিস্তান বর্তমানে আন্তর্জাতিক ক্রিকেট কাউন্সিল এর সদস্য নয়। তবে তাজিকিস্তান বর্তমানে এশিয়ান ক্রিকেট কাউন্সিল এর সদস্য। দেশটি ২০১২ সালে এশিয়ান ক্রিকেট কাউন্সিল (এসিসি) এর সদস্যপদ লাভ করে।
তাজিকিস্তানে ১৯৬০ সালের দিকে ক্রিকেট খেলা হত। কিন্তু সোভিয়েত যুগে, তাজিকিস্তানে ক্রিকেট সম্পূর্ণরূপে বন্ধ থাকে। তখন তাজিকিস্তানে কোন ধরনের ক্রিকেট খেলা অনুষ্ঠিত হয় নি এবং একই সাথে তাজিকিস্তানে কোন ক্রিকেট দলও ছিল না। এর কারণ ছিল, তৎকালীন বলশেভিক শাসকরা মনে করতেন শ্রমিক লোকদের জন্য ক্রিকেট খেলা অপমানজনক। ফলে সে সময় তাজিকিস্তানের ক্রিকেটে কোনরূপ অগ্রগতি ঘটে নি। এরপর সোভিয়েত ইউনিয়ন ভেঙ্গে যাওয়ার পরও সেই ধারা বজায় থেকেছিল। তবে প্রতিবেশী দেশ আফগানিস্তান ২০০০ সালের পর থেকে লক্ষণীয় সাফল্য অর্জন করে। আর তাদের এই সাফল্যের সূত্র ধরেই পরবর্তীতে তাজিকিস্তানে ক্রিকেটের পরিচয় ঘটে এবং সেই ধারায় পরবর্তীতে তাজিকিস্তান ক্রিকেট ফেডারেশন গঠিত হয়। তার পর থেকে তাজিকিস্তান ধীরে ধীরে ক্রিকেটে অংশগ্রহণ করতে থাকে।
তাজিকিস্তান ক্রিকেট দল এখন পর্যন্ত ৩ টি একদিনের ম্যাচ এবং দুটি টি-২০ ম্যাচ খেলেছে। সবগুলো খেলাই অনুষ্ঠিত হয় আফগানিস্তান এ দলের বিপক্ষে। খেলাগুলো অনুষ্ঠিত হয় ২০১৩ সালের জুন মাসে আফগানিস্তান এর একটি দলের তাজিকিস্তান সফরে এবং ২০১৩ সালের ডিসেম্বর মাসে তাজিকিস্তান ক্রিকেট দলের আফগানিস্তান সফরের সময়।
বর্তমানে তাজিকিস্তানে স্কুল পর্যায়ে ১২ টি স্কুল ক্রিকেট খেলে। অপরদিকে ক্লাব পর্যায়ে ১৪ টি নিবন্ধিত ক্লাব ক্রিকেট খেলে। এই পর্যায়ে ২ টি নারী ক্রিকেট দলও অংশগ্রহণ করে। 
এছাড়াও বর্তমানে তাজিকিস্তানের জাতীয় নারী ক্রিকেট দলও রয়েছে এবং তারা নিয়মিত খেলায় অংশগ্রহণ করে। তাজিকিস্তানের নারী জাতীয় দল, ২০১২ সালের জুন মাসে, তাজিকিস্তানের রাজধানী দুশানবেতে আফগানিস্তান জাতীয় নারী ক্রিকেট দলের সাথে ৪ টি খেলায় অংশগ্রহণ করে। তাজিকিস্তান দল ৪ টি ম্যাচের ৩ টিতে পরাজিত হয় এবং একটি ম্যাচ টাই হয়।
তাজিকিস্তান জাতীয় দল ডিসেম্বর ২০১৩-জানুয়ারী ২০১৪ তে, আফগানিস্তান এ দলের সাথে ২ টি একদিনের ম্যাচ এবং ১ টি টি-২০ ম্যাচ খেলার জন্য আফগানিস্তান সফর করে। 
বর্তমানে আফগানিস্তান ক্রিকেট বোর্ড, তাজিকিস্তানে ক্রিকেটের প্রসার এবং তাজিকিস্তান ক্রিকেট দলের উন্নতির লক্ষ্যে বিভিন্নভাবে সাহায্য করে যাচ্ছে। মধ্য এশীয় এই অঞ্চলে ক্রিকেটের প্রসারের জন্য আফগানিস্তানের প্রয়াসের একটি অংশ হল তাজিকিস্তানের ক্রিকেটের উন্নয়ন। এর লক্ষ্যে আফগানিস্তান নিয়মিত তাজিকিস্তানের সাথে ম্যাচ খেলার পরিকল্পনা নিয়েছে। এর পাশাপাশি তাজিকিস্তানে প্রতিভা অন্বেষণের লক্ষ্যেও তারা তাজিকিস্তানকে সাহায্য করছে।
তাজিকিস্তান ২০১৩ সালের ডিসেম্বর মাসে তাদের আফগানিস্তান সফরে, লাল আউটলাইন এবং হলুদ রঙের জার্সি পরিধান করে খেলায় অংশগ্রহণ করে।
আরিয়ানা সাঈদ

আরিয়ানা সাঈদ হলেন আফগানিস্তানের একজন গায়িকা, গীতিকার এবং টেলিভিশন উপস্থাপক। ২০০৮ সালে তার জনপ্রিয় গান "মাশাল্লাহ"-এর মাধ্যমে তিনি অধিক জনপ্রিয়তা অর্জন করেছেন। এরপর থেকে তিনি প্রতিনিয়ত বিভিন্ন কনসার্ট, টেলিভিশন অনুষ্ঠান, এবং মানব-হিতৈষীমূলক উৎসবে উপস্থিত হয়েছেন। তার এই সকল অনুষ্ঠানগুলো শুধুমাত্র আফগানিস্তানেই নয়, আফগানিস্তানের বাহিরেও প্রচারিত হয়েছিল। ১টিভি আফগানিস্তান চ্যানেলে প্রচারিত অনুষ্ঠান "শব-এ-মসিকি"-এ তিনি উপস্থাপনার দায়িত্ব পালন করেন। একই সাথে তলো টিভি-এ সম্প্রচারিত দ্য ভয়েস (টিভি সিরিজ)-এর আফগানিস্তানের সংস্করণে একজন বিচারকের ভূমিকায় দায়িত্ব পালন করেছেন। অতঃপর তিনি পুনরায় উক্ত অনুষ্ঠানের তৃতীয় আসরে একজন বিচারকের দায়িত্ব পালন করেছেন।
আরিয়ানা সাঈদ আফগানিস্তানের কাবুলে জন্মগ্রহণ করেছেন। তার বাবা পশতু ভাষায় কথা বলেন পক্ষান্তরে তার মা দারি ভাষায় কথোপকথন করেন। তার যখন মাত্র ৮ বছর বয়স ছিল তখন তার বাবা মা আফগানিস্তান ত্যাগ করে চলে যায়, এবং তারা পাকিস্তানে গিয়ে বেশ কিছু দিন বসবাস করেন। অতঃপর তার পুরো পরিবার সুইজারল্যান্ডে পাড়ি জমায়। আরিয়ানা সাঈদ বর্তমানে তার মা এবং তার ভাই-বোনদের নিয়ে ইংল্যান্ডের লন্ডনে বসবাস করেন। যখন আরিয়ানা সাঈদের ১২ বছর বয়স তখন তিনি একটি সঙ্গীত বিদ্যালয়ে ভর্তি হন, সেখানে তিনি এক গায়কদলের সাথে বিভিন্ন স্থানে সঙ্গীত পরিবেশন করেন। তিনি এক সাক্ষাৎকারে বলেছেন যে, "যদিও সেটা এতটা দীর্ঘ ছিল না কিন্তু যখন আমি বড় হচ্ছিলাম তখন সেটা আমাকে বুঝতে সাহায্য করেছিল যে আমি কি হতে চাই।"
খুব বেশি দিন হয়নি যে আরিয়ানা সাঈদ আফগানিস্তানের অন্যতম প্রধান এন্টারটেইনমেন্ট চ্যানেল ১টিভি (আফগান টিভি চ্যানেল) এর সাথে চুক্তিবদ্ধ হয়েছেন। সেখানে আরিয়ানা সাঈদের অনুষ্ঠান, "সঙ্গীতের রাত্রি"-এ তার গান পরিবেশন এবং বিভিন্ন শিল্পীদের সাথে সাক্ষাৎকার প্রচার করা হয়। এই অনুষ্ঠানটি খুবই সফল হয়েছিল। এই অনুষ্ঠানের ১ম আসর শেষ করে আরিয়ানা সাঈদ পুনরায় তার বাড়ি লন্ডনে ফিরে চলে যান। এরপর আরিয়ানা সাঈদ তলো টিভির সাথে একটি চুক্তি স্বাক্ষর করেন, এবং দ্য ভয়েস অফ আফগানিস্তান অনুষ্ঠানে একজন বিচারকের দায়িত্ব পালন করেন, যেটি হচ্ছে একটি ট্যালেন্ট ভিত্তিক অনুষ্ঠান যেখানে বিচারক না দেখে প্রতিযোগীদের বিচার করে প্রতিযোগিতায় অন্তর্ভুক্ত করেন। পরবর্তীতে তিনি টিভি উক্ত স্টেশনের সাথে কাজ করা চালু রাখেন এবং পরবর্তীকালে তিনি আফগানিস্তানের আরেকটি অনুষ্ঠান "আফগান স্টার"-এ বিচারক হিসেবে দায়িত্ব পালন করার সুযোগ পান।
একক গানসমূহ:
ইভেতা মুকুচিয়ান

ইভেতা মুকুচিয়ান (, ; জন্ম: ১৪ অক্টোবর ১৯৮৬) হচ্ছেন একজন আর্মেনিয়ান গায়িকা, গীতিকার, মডেল, অভিনেত্রী এবং সঙ্গীত পরিচালক। তিনি ইয়েরেভানে জন্মগ্রহণ করলেও ১৯৯২ সালে তিনি জার্মানির হামবুর্গে চলে যান। অতঃপর ২০০৯ সালে, ইভেতা মুকুচিয়ান পুনরায় আর্মেনিয়ায় ফিরে আসেন এবং হ্যা সুপারস্টার নামক সঙ্গীত অনুষ্ঠানের চতুর্থ আসরে তিনি প্রতিযোগিতা করার জন্য অডিশন দেন এবং তিনি সেখানে প্রতিযোগিতা করার জন্য উত্তীর্ণ হন। উক্ত অনুষ্ঠানে তিনি ৫ম স্থান অধিকার করতে সক্ষম হয়েছিলেন। ২০১২ সালে, দ্য ভয়েস (টিভি সিরিজ)-এর জার্মানি সংস্করণের ২য় আসরের জন্য অডিশন দেন। একই বছরে তিনি জনপ্রিয় ম্যাগাজিন "এস স্টাইল" দ্বারা "সেক্সিয়েস্ট আর্মেনিয়ান" উপাধি লাভ করেন।
২০১৬ সালের মে মাসে, ইভেতা মুকুচিয়ান ইউরোভিশন সঙ্গীত প্রতিযোগিতায় আর্মেনিয়াকে প্রতিনিধিত্ব করেন, সেখানে তিনি তার নিজের গাওয়া "লাভওয়েভ" গানটি পরিবেশন করেন। উক্ত প্রতিযোগিতার ফাইনালে তিনি ৭ম স্থান অধিকার করেন। ২০১৬ সালে, ইভেতা মুকুচিয়ান "রান ওয়ে অর গেট মেরিড" নামক চলচ্চিত্রের মাধ্যমে অভিনয় জগতে পদার্পণ করেন।
ইভেতা মুকুচিয়ান আর্মেনিয়ার ইয়েরেভানে জন্মগ্রহণ করেছেন (তখন উক্ত অংশটি সোভিয়েত ইউনিয়নের অধীনে ছিল)। তিনি ১৯৮৬ সালের ১৪ অক্টোবর জন্মগ্রহণ করেন। তিনি শিশুকালে ইয়েরেভানের একটি কিন্ডারগার্ডেনে পড়াশুনা সম্পন্ন করেন। তার যখন মাত্র ৬ বছর বয়স অর্থাৎ ১৯৯২ সালে তার পুরো পরিবার জার্মানিতে চলে আসে। তিনি ১৯৯৮ সাল থেকে ২০০৬ সাল পর্যন্ত জার্মানির একটি স্কুলে শিক্ষা লাভ করেন। তার স্কুলটি হামবুর্গে অবস্থিত ক্যাথলিক সাঙ্কট-আন্সগার-স্কুল ছিল। তার শিক্ষা লাভ শেষে তিনি ২০০৯ সালে আর্মেনিয়াতে ফিরে আসেন। তিনি ফিরে এসে জানান যে তিনি বাবা মায়ের পরামর্শের ফলেই তিনি আবার এখানে ফিরে এসেছেন, এবং অতঃপর তিনি তার মাতৃভূমিতে থাকেন যদিও তিনি পুর্বে এই স্থান থেকে নানা প্রতিকূলতার সম্মুখীন হয়েছিলেন। অতঃপর ইভেতা মুকুচিয়ান ইয়েরেভান কমিটাস স্টেট সঙ্গীতবিদ্যালয় থেকে জাজ-ভোকাল শিক্ষা লাভ করা শুরু করেন। তার এক বোন রয়েছে, যার নাম হচ্ছে মারিয়ানা, যিনি হচ্ছেন একজন স্টাইলিস্ট।
ইউরোভিশনের পর, তিনি আমেরিকার বেশ কয়েকটি টেলিভিশন অনুষ্ঠানে প্রধান অতিথি হিসেবে উপস্থিত হয়েছেন। তিনি ২০১৭ সালে ইউরোভিশনের জন্য আর্মেনিয়ার জাতীয় সিলেকশনে একজন জুরি সদস্য হিসেবে উপস্থিত হয়েছেন। ২০১৬ সালের ২৫ ডিসেম্বরে, তিনি তার প্রথম ইপি প্রকাশ করেন, যার নাম "ইভাভার্স"। তার এই ইপিতে সঙ্গীতের বিভিন্ন ধরন প্রকাশ পেয়েছে যার মধ্যে উল্লেখযোগ্য হলো: পপ সঙ্গীত এবং আরএন্ডবি।